Tramp komandasının “boz kardinalı” - Yəhudi əsilli kürəkən, Harvard məzunu, Ağ Evin ən diqqətçəkən fiquru...\n16 İyun 2017 - 17:51\nTrampın prezidentliyə gəlişindən sonra yeni administrasiyada ən diqqətçəkən fiqur Cared Kuşner oldu. Kuşner Trampın sevimli qızı İvankanın həyat yoldaşıdır. Hələ seçki kampaniyası dövründə ona Tramp komandasının "boz kardinalı" deyirdilər. Trampın qələbəsi Kuşnerin siyasi çəkisini daha da artırdı. İndi o, administrasiyada prezidentin vədlərinin həyata keçirilməsinə, bir neçə ölkə ilə münasibətlərin yoluna qoyulmasına cavabdehlik daşıyır.\nKuşner ailəsinin keşməkeşli həyatı olub. Enişlər və yoxuşlar yaşayan ailə son nəticədə Birləşmiş Ştatların öz vətəndaşları üçün yaratdığı imkanlardan artıqlamasıyla yararlanıb.\n"Ailə hər şeydən üstündür". Cared Kuşner ötən il "The New York Observer" jurnalına müsahibəsində belə demişdi. Kuşner səmimi idi və onun bütün bioqrafiyası bu fikrini təsdiqləyirdi. "Ailədən möhkəm yapışmaq" anlayışı nəslin "matriarxı" sayılan Raisa Kuşnerdən (Caredin ata nənəsi) – Belarusda nasist işğalının dəhşətləri və ağır şərtləri altında sağ qalmağı bacaran qadından gəlirdi.\nYaşam uğrunda savaş\n1941-ci il, Qərbi Belarus… Almaniyanın SSRİ-yə hücumundan təxminən iki həftə keçmişdi. Almanlar Minskin ardınca Novoqrudoku da ələ keçirmişdilər.\nŞəhərdəki yəhudilərə seçilmələri üçün paltarlarına sarı ulduz tikməyi əmr etmişdilər. Həkimlər, hüquqşünaslar və digər intellektual peşə sahiblərini mərkəzi meydandaca güllələyirdilər. Meydana axmış qanı yumaq üçün hər biri 50 yəhudi qızdan ibarət bir neçə xadimə dəstəsi yaradılmışdı. O qızların arasında Raya Kuşner də vardı.\n1943-cü ilin ortalarında Rayanın anası və bacılarından biri dünyasını dəyişdi. Atası, bacısı və bir qardaşı hələ sağ idi. Həmin ərəfədə təxminən 500 məhbus nasistlərdən qaçmağa qərar verdi. Öz əlləri ilə tunel qazdılar. Qaçış baş tutdu. Rayanın qardaşı öldü. Ailənin yerdə qalan üzvləri partizan dəstəsinə qoşularaq Qırmızı Ordunun gəlişini gözləməyə başladı.\nMüharibədən sonra – 1945-ci ildə Raya dülgər işləyən İosif Berkoviçlə ailə həyatı qurdu. Ər-arvad qeyri-leqal yolla, piyada İtaliyaya keçdilər. Orada qaçqınların düşərgəsində ABŞ-a viza aldılar.\nBirləşmiş Ştatlara gələn İosif (artıq Jozef olmuşdu) həyat yoldaşı Rayayla birlikdə Nyu-Yorka – Bruklinə yerləşir. Və Nyu-Cersidəki tikintilərdə işləməyə başlayır. Əməyinin bəhrəsini görən Jozef tezliklə yaxşı imkana sahib olur. Cütlüyün iki oğul – Myurrey, Çarlz və bir qız övladı Ester dünyaya gəlir.\nAtanın ölümündən sonra ailənin işlərini Çarlz əlinə alır. İşləri daha da böyüdür. Artıq ailənin saysız-hesabsız evləri, banklarda hesabları, həmçinin mehmanxana biznesi olur.\nKuşnerlər xeyriyyəyə pul sərf etməkdən çəkinmirdilər. Ailə iudaizm inancına etiqad edir və bu inanca bağlı olan təhsil müəssisələrini həvəslə maliyyələşdirirdi. Raisa Kuşner özü ABŞ-dakı Holokost muzeyinin qurucularından biri idi.\n1981-ci ildə Çarlzın oğlu Cared dünyaya gəlir. O, böyük, mehriban və qatı dindar ailədə böyüyüb başa çatır.\nÇarlz Kuşner siyasətə başa vurur və ABŞ-dakı Demokrat Partiyasının əsas donorlarından birinə çevrilir. Ölkə boyu bütün məşhur siyasətçilər, eləcə də Hillari Klinton mütəmadi olaraq onun evinə qonaq gəlirdi.\nÇarlzın maliyyə dəstəyi sayəsində Cim Makqrivi Nyu-Cersiyə qubernator seçilir. Seçkidəki qələbəsindən sonra Makqrivi bu dəstəyin əvəzini çıxmaq üçün Kuşnerə Nyu-York və Nyu-Cersidə liman nəzarətini üstlənməyi təklif edir.\nBu, Çarlza məlum 11 sentyabr olaylarında çökmüş "əkiz qüllələrin" bərpası üçün nəhəng müqavilə bağlamağa imkan yaradırdı.\nLakin prespektiv hamının ürəyincə olmur. Qardaşı Myurrey Çarlzı pulları mənimsəməkdə ittiham edir. Və "Kushner Companies"in mühasibini də şahid kimi göstərir. Mühasib bildirir ki, Çarlz öz müəssisəsinin dövriyyəsindən gələn pulları qanunsuz olaraq götürürək siyasilərə bağışlayır.\nTanınmış ailədə yaranmış bu qalmaqal Nyu-Cersinin iddialı prokuroru Kris Kristinin diqqətindən qaçmır. Çarlz Kuşnerə rəsmi ittiham irəli sürülür. O da məcburən liman dairəsinə rəhbərlik üzrə namizədliyini geri götürməli olur.\nÇarlza görə, əsas günahkar bu işdə istintaqa kömək edən bacısı Ester idi. Çarlz qisasını alır. Bacısının ərinə əxlaqsız qadın göndərərək onları videolentə çəkdirir və həmin çəkilişi Esterə göndərir.\nLakin bu tələ onun öz ziyanına işləyir. Şahidin ailəsini dağıtmaq cəhdi ona və istintaqa təzyiq kimi qiymətləndirilir. Çarlz bu addımıyla öz quyusunu qazmış olur. İşini yüngülləşdirmək üçün hər şeyi etiraf etməli olur.\nVergidən yayınma, şahidlərə təsir göstərmək cəhdi, siyasi kampaniyaların qanunsuz maliyyələşdirilməsi… Bu ittihamlar üzrə Çarlz Kuşnerə 2 il həbs cəzası verilir.\nProkuror Kristi bu qələbənin təxminən 10 il sonra onun karyerasına necə zərbə vuracağından xəbərsiz şəkildə bayram edir…\nBu arada, Cared artıq Harvardı başa vurmuşdu. Bu universitetə təhsilindəki uğurlardan çox, atasının sərf etdiyi milyonluq ianələrin sayəsində düşmüşdü.\nCared nəyin bahasına olursa-olsun ailəsinin nüfuzunu bərpa etməyi hədəfləmişdi. Mediadakı imkanlarını genişləndirmək üçün "The New York Observer" nəşrinə sahib oldu.\nİl yarım sonra atası Çarlz həbsdən çıxdı. Lakin şirkətin başına keçməyərək bu işi Caredə həvalə etdi. Düşündü ki, belə bioqrafiya ilə Caredin şirkət üçün kredit almaq imkanları daha genişdir. Ata-oğul çox uğurlu tandem yaratdı və onların biznesi yüksəlməyə başladı. Tezliklə ailə Nyu-Yorkun məşhur rayonlarında bir neçə göydələnə sahib oldu.\nŞirkətin əməkdaşlarının sayı 70-dən 700-ə yüksəldi. Bu uğurların fonunda Çarlzın məhkumluq həyatı unudulub getmişdi.\n2007-ci ildə iş yeməklərinin birində Cared tikinti maqnatı Donald Trampın qızı İvanka ilə tanış oldu. İki il sonra Kuşnerlərin təkidi ilə İvanka iudaizmi qəbul edəndən sonra Cared onunla evləndi.\nAğ Evə doğru…\n2015-ci ildə Tramp prezident seçkilərinə qoşulmaq niyyətini açıqlayandan sonra Cared dərhal ona köməyə gəldi. Demokratlar ailəsində böyüməsinə baxmayaraq, Cared hesab edirdi ki, ailə bağlarına görə Trampa yardım etməyə borcludur.\nİlk vaxtlar Cared siyasətə elə də həvəsli deyildi. Sonradan etiraf etdiyinə görə, hər şey 2015-ci ilin noyabrında dəyişdi. Həmin gün Sprinqfild şəhərindəki (İllinoys ştatı) böyük konfrans zalına Trampın 10 min tərəfdarı toplandı. Və Cared əsl siyasətin nə olduğunu başa düşdü.\nO, bir çox məsələyə münasibətini yenidən nəzərdən keçirdi. Məsələn, əvvəllər xüsusi diqqət etmədiyi miqrantlar, istixana qazları, kömür sənayesi işçilərinin problemləri kimi məsələlərə baxışı artıq fərqli idi. Kuşner Trampla birgə ölkəni dolaşmağa başladı və Amerikanın real problemləri, sadə amerikalıların ehtiyacları ilə tanış oldu.\nO, bütün gücünü ortaya qoyur, Trampa müşavirlər axtarır, çıxışları yazmağa kömək edir, internetdə təşviqat strategiyasını necə aparmaq və seçki kampaniyası üçün necə pul toplamaq üzərində düşünürdü.\nOnun təklifi ilə "Facebook"da Trampın "Amerikanı yenidən qüdrətli edək!" şüarının əks olunmuş köynəklər satışa çıxarıldı və bu, hər gün 80 min dollar gəlir gətirirdi.\nTrampın qələbəsi Kuşnerə ailəsinin bədxahları ilə hesablaşmaq imkanı da yaratdı. Çarlz Kuşneri dəmir barmaqlıqlar arxasına göndərən prokuror Kris Kristi Trampa loyal olmasına baxmayaraq, Caredin səyləri ilə yeni administrasiyada təmsil oluna bilmədi.\nAğ Evdəki ən gözəl ofis Kuşnerin payına düşdü. Onun kabinetindən prezidentin otağına gizli yol var.\nİri masa arxasında Cared Amerikanın böyük problemlərinin həlli ilə məşğul olur. O, bir neçə layihə üzrə cavabdeh şəxsdir. Səudiyyə Ərəbistanına silah satışı üzrə sazişlərin bağlanılması, Çin, İsrail, Kanada və Meksika ilə münasibətlər, veteranların işi üzrə nazirlikdə islahatların aparılması, narkomaniyaya qarşı mübarizə və s.\nKuşner təmkinlə uzunmüddətli layihələr üzərində işləyir. Siyasi rüzgarların ona qarşı çevrilə biləcəyindən çəkinmədən.\nCared kimi, Tramp da möhkəm ailə bağlarının dəyərini bilir. Onların ikisi də Nyu-Yorkdan gəlib, hər ikisi siyasətdə yenidilər. Qohumluq əlaqələri və keçmişlərindəki bənzərlik – qarşılıqlı inam üçün bundan yaxşı nə ola bilər?!


“Suriya üzərində Rusiya təyyarələrinin vurula biləcəyi barədə Pentaqonun nümayəndəsinin bəyanatı çox təhlükəlidir. Bu “özünüz getməsəniz, vurub çıxardacağıq” şəklində son xəbərdarlıqdır”.\nPublika.az xəbər verir ki, bunu ABŞ-ın Hərbi-Hava Qüvvələrinin mərkəzi komandanlığının nümayəndəsi Demyen Pikartın bəyanatını şərh edən siyasi ekspert Aleksandr Neykropnıy “Planet Today” portalında yazıb.\nAleksandr Neykropnıy hesab edir ki, ABŞ Suriyada Rusiya qoşunlarına hücüm etməyə səylə hazırlaşır.\nDemyen Pikartın sözlərinə görə, Amerika pilotları ruslarla vuruşmağa “məcbur olacaqlar”.\n“Ən böyük problem ondan yaranacaq ki, biz hava və quru qoşunlarımıza təhdid kimi baxılan Rusiya təyyarələrini vurmağa məcbur olacağıq. Noyabrın sonunda Rusiya və Suriya təyyarələri hər gün altı-səkkiz dəfə Fərat çayının şərq tərəfinə (Rusiya və Suriya qoşunları çayın qərbinə, Amerika isə şərqinə nəzarət edir –red.) keçib. Son həftə ərzində hadisələrin intensivliyi bir qədər azaldı, amma uçuşların tezliyi əvvəlki kimi narahatlığa səbəb olur”, - Pikart deyib.\nBu bəyanata Rusiyanın Müdafiə Nazirliyinin rəsmi nümayəndəsi İqor Konaşenkov sakit reaksiya verib və tövsiyə edib ki, diqqəti havada hadisələrin provakasiya edilməsinə deyil, İraqda İŞİD terrorçularının məhv edilməsinə yönəltmək lazımdır.\nAleksandr Neykropnıy qeyd edir ki, Rusiya və ABŞ arasında razılaşma (söhbət Fərat çayının şərq və qərbinə nəzarət üzrə razılaşmadan gedir –red.) əldə olunsa da, Rusiya hava gücləri İŞİD-in son yuvalarını dağıtmaq üçün “Amerika tərəfi”ni keçməyə məcbur olub.\n“Və bu onunla izah edilir ki, terrorçular öz həqiqi sahibləri və ilhamverənlərin qanadları altına qaçırlar. Konaşenkovanın sözlərinə görə, Suriya səmasında hadisələrin əksəriyyəti Amerika pilotlarının terrorçuların məhv edilməsinə mane olmaq cəhdləri ilə bağlıdır. Gələcəkdə bizim qoşunlarımız İŞİD-in qalıqlarını məhv etmək üçün Fəratın şərqinə keçməli olacaq. Terrorçular orada yenidən qruplaşaraq, yaxud da “başqa rəngə boyanaraq” Suriyanın hökumət güclərinə qarşı hücuma başlaya biləcəklər. Məlum olduğu kimi, ABŞ belə hadisələrdə çoxdan yerinə yetirilmiş və qaydaya salınmış sxemlərə əsasən hərəkət edir. Simptomlar çox narahatedicidir”, - ekspert qeyd edib.\nOnun sözlərinə görə, növbəti “zəhərli məruzə”ni “İnsan hüquqları üzrə Suriya təşkilatı” açıqlayıb:\n“Əgər onların xörəyinə inansaq, Suriyada noyabrda həlak olmuş 996 mülki vətəndaşdan yalnız 114-nü İŞİD öldürüb. Qalanlarını kimlər öldürüb? Deyilənə görə, “Əsədin cinayətkar rejimi”nin qoşunlarının hücumları nəticəsində qadınlar və uşaqlar da daxil olmaqla, 503 dinc sakini həlak olub. “Suriya hüquq müdafiəçiləri”nə inansaq, ruslar yalnız noyabrda 274 dinc sakini öldürüb. Onlardan 44-nün qadın, 95-nin uşaq olduğu bildirilir. Həmin dövr üçün koalisiya qüvvələrinin vicdanına yalnız 6 mülki vətəndaşın ölümü yazılır. Bu, Amerika və NATO-nun təcavüzü üçün lazım olan kiçik ittihamlardır. Heç kəs “Səddam Hüseynin kimyəvi silahları”nı və ya “Yuqoslaviyada etnik təmizləmələr”ə aid sübutları tapmadı. Amma indi Hüseyn və Yuqoslaviya haradadır? Və görünür, indi belə ssenarini Suriya üçün reallaşdırmağa çalışırlar. Ekstremal narahatlıq ondan ibarətdir ki, dünyaya “hərbi cinayətkarlar” kimi yalnız Əsədin ordusunu deyil, həm də Rusiya hərbçilərini təqdim etməyə çalışırlar. Pentaqondan verilən bəyanat olduqca qorxunc səslənir”.


Üzeyir Mehdizade - Vicdansiz 2020 (YUKLE) BOXCA - Yenni Music | Mahnı Yükle\nÜzeyir Mehdizade - Vicdansiz 2020 (YUKLE) BOXCA\nİndi internetdən mp3 yükləmək daha asandır. Üzeyir Mehdizade - Vicdansiz 2020 (YUKLE) BOXCA mp3 faylın yükləmək üçün bizim sayt çox idealdı. Belə ki, Üzeyir Mehdizade - Vicdansiz 2020 (YUKLE) BOXCA MP3 YUKLE deyərək Google'da axtarsanız bizim sayt sizin üçün ən uyğunu olacaq. Bizim sistem Spotify YouTube Dezer və.s dünyaca məhşur mp3 saytlarından mahnıları özündə cəmləşdirir. Üzeyir Mehdizade - Vicdansiz 2020 (YUKLE) BOXCA boxca kimi bir çox mp3 ən yeni mahnılar bizim sayta istifadəçilər tərəfindən yüklənir. İstifadəçilər mahnılar, mp3 lər yukle yərək öz dinləyicilərini artırır. Siz də bizim saytdan boxca kimi istifadə edib öz mp3 lərinizi yüklə yə bilərsiniz. Qeydiyyatı olmadan Üzeyir Mehdizade - Vicdansiz 2020 (YUKLE) BOXCA 2020 mp3 adlı musiqini dinləyin və yükləyin. Ən son mp3 mahnılar saytımızda mövcuddur və sayt davamlı olaraq yenilənir. 2020 nin ən son mahnıların Yenni Music saytından yükləyin. Minlərlə mahnı içindən öz zövqünüzə uyğun olanları playlistə əlavə edərək yükləyə bilərsiniz.\nMp3 yukle düyməsinə klikləməniz mahnını telefonunuza yükləmək üçün kifayətdir. Bundan əlavə, Üzeyir Mehdizade - Vicdansiz 2020 (YUKLE) BOXCA parçasın öz playlistinizə əlavə edə, və yaxud öz şərh və fikirlərinizi bildirə bilərsiniz. Bunun üçün saytda qeydiyyatdan keçməlisiniz.\nÜzeyir Mehdizade - Vicdansiz 2020 (YUKLE) BOXCA Mp3 Yukle\nİndi internetdən mp3 yukle'mek daha asandır. Üzeyir Mehdizade - Vicdansiz 2020 (YUKLE) BOXCA mp3 faylın yükləmək üçün bizim sayt çox idealdı. Belə ki, Üzeyir Mehdizade - Vicdansiz 2020 (YUKLE) BOXCA Mp3 Yukle deyərək Google'da axtarsanız bizim sayt sizin üçün ən uyğunu olacaq. Bizim sistem Spotify YouTube Dezer və.s dünyaca məhşur mp3 saytlarından mahnıları özündə cəmləşdirir.\nÜzeyir Mehdizade - Vicdansiz 2020 (YUKLE) BOXCA boxca\nÜzeyir Mehdizade - Vicdansiz 2020 (YUKLE) BOXCA boxca kimi bir çox mp3 ən yeni mahnılar bizim sayta istifadəçilər tərəfindən yüklənir. İstifadəçilər mahnılar, mp3 lər yukle yərək öz dinləyicilərini artırır. Siz də bizim saytdan boxca kimi istifadə edib öz mp3 lərinizi yukle yə bilərsiniz.\nÜzeyir Mehdizade - Vicdansiz 2020 (YUKLE) BOXCA 2020\nQeydiyyatı olmadan Üzeyir Mehdizade - Vicdansiz 2020 (YUKLE) BOXCA 2020 mp3 adlı musiqini dinləyin və yükləyin. Ən son mp3 mahnılar saytımızda mövcuddur və sayt davamlı olaraq yenilənir. 2020 nin ən son mahnıların Yenni Music saytından yükləyin. Minlərlə mahnı içindən öz zövqünüzə uyğun olanları playlistə əlavə edərək yükləyə bilərsiniz.\n, Uzeyir Mehtizade Vicdansiz Yukle, Üzeyir Mehtizade Vicdansiz , Yüklə , Uzeyir Mehdizade Vicdansiz , Uzeyir Mehdizade Vicdansiz Boxca Yukle , Üzeyir Mehtizade,


“Qızıl Qalxan” proqramı – Healthcare Consulting solutions\nMəşğul rəhbərlər “Qızıl Qalxan” proqramı\nMəşğul rəhbərlər və işgüzar peşəkarlar əsasən vaxt məhdudiyyəti və rejimsiz iş şəraitinə görə karyeraları boyunca bir sıra aşağıdakı amillərin təsirinə məruz qalırlar:\nÇoxsaylı biznes səfərlər\nQeyri-sağlam qidalanma (ayaqüstə yemək, fast-fud)\nMəhdud fiziki aktivlik, oturaq həyat tərzi\nBu səbəbdən rəhbər işçilər və biznesmənlər üçün “Qızıl Qalxan” adlanan xüsusi proqram hazırladıq. Proqram özündə, ilk növbədə, sağlamlığın hərtərəfli qiymətləndirilməsi, risk amillərin müəyyən edilməsini və bunun nəticəsində sağlamlığın yaxşılaşdırılması və xəstəliklərin qarşısının alınmasınə yönəlik fərdi, hədəfli tədbirlərin həyata keçirilməsini ehtiva edir.\nDaha uğurlu fəaliyyət, uzun və sağlam həyat üçün sağlamlığınızı optimallaşdırmaq məqsədilə təklif etdiyimiz sağlamlıq proqramlarından birini seçmək və bununla da tibb elminin ən son nailiyyətlərindən və qabaqcıl tibbi texnologiyalardan bəhrələnə bilərsiniz.\nBütün sağlamlıq paketlərinə ümumi qan analizi, diabet önü, qanda xolesterinin səviyyəsinin, böyrək və qaraciyər funksiyalarının yoxlanması da daxil olmaqla, ürək-damar və onkoloji xəstəliklər, diabet və psixi pozğunluqların yaranması risklərinin müəyyən edilməsi və metabolizmin (maddələr mübadiləsinin) qiymətləndirməsi daxildir. Fiziki müayinə, laborator testlər və diaqnostik görüntüləmənin nəticələri əsasında fərdi müalicə və təqib planı tərtib edilir.\n“Qızıl Qalxan” Proqramının üzvü kimi Siz aşağıdakılardan bəhrlənəcəksiniz:\nİnfarkt / İnsult Riskinin Qiymətləndirilməsi\nİltihab vəziyyətinin dəyərləndirilməsi\nYuxu (karotid) arteriyalarının və Vertebro-bazilyar damarların dupleksi\nKoronar damarların Kalsium göstəricisi – qeyri-invaziv angioqrafiya\nXolesterinin təyini və Diabetə görə dərinləşdirilmiş müayinəsi\nSağlamlığın bərpası: Laborator Testlər\nHormonların səviyyəsinin təyini\nAdrenal stress (xronik yorğunluq)\nQabaqlayıcı müayinə: Qiymətləndirmə və aşkarlama\nDərinləşdirilmiş fiziki müayinə\nƏsas orqanların 2D və 3D Ultrasəs müayinəsi\nYoğun bağırsağın xərçəng xəstəliyinə görə qeyri-invaziv skrininq: KT and MR kolonoqrafiya\nÜrək-damar sisteminin qiymətləndirilməsi\nDiyetoloji (pəhriz) qiymətləndirmə\nBizim digər hədəfli sağlamlıq paketlərimiz.\nMədə-bağırsaq sisteminin sağlamlığı: iltihablı və yoluxucu xəstəliklərin (infeksiyalar) markerlərinin təyini, bağırsağın iltihab xəstəliyinə görə müayinə və müalicə, qlüten və qarın boşluğunun müayinəsi, mikronutrientlərin absorbsiyasının qiymətləndirilməsi, H.pylori bakteriyasına görə laborator test və s. daxildir. Şəxsin yaşı və digər risk faktorlardan asılı olaraq, həmçinin MR və ya KT kolonoqrafiyadan istifadə edərək, yoğun bağırsaq xərçənginin və xərçəngönü halların (poliplərin) diaqnostokası məqsədilə qeyri-invaziv skrininq də aparılır.\nÜrək-damar sisteminin sağlamlığı: arterial damarlar yaşınızı müəyyənləşdirmək məqsədilə yuxu arteriyalarının müayinəsi və infarkt və ya insulta səbəb ola biləcək xolesterin düyünlərinin erkən aşkarlanması; lipoproteinlər, triqliseridlər və omeqa yağ turşularının yoxlanması daxil olmaqla, ürək-damar xəstəliklərinə dəlalət edən iltihab göstəricilərinin təyini aparılır. EXO-kardioqrafiya, eləcə də Kompüter tomoqrafiyası (KT) ilə ürəyin kalsium göstəricisinin təyini də təklif edilir. Bu məqsədlə xüsusi rentgen aparatı istifadə edilir. Həmin aparat ilə damarların kirəclənməsini və daralmasını göstərən şəkillər əldə edilir və ateroskleroz və ya ürəyin tac damarlarının xəstəliyi aşkar edilir. Əldə edilən məlumatlar yüksək infarkt riskini qiymətləndirməkdə kömək edə bilər.\nBalans: Bura qidalanma səviyyəsinin qiymətləndirilməsi; vitaminlər, minerallar, mikro- və makronutriyentlər, omeqa turşuları, metabolik kofaktorlar, həzm fermentləri, ağır metal toksikliyi və s. müəyyən edilməsi; cinsi hormonların səviyyəsinin müəyyən edilməsi, testosteron və estrogenin təyini testləri daxildir. Həmçinin stress və qalxanabənzər vəzinin və digər hormonların pozğunluqları arasında korrelyasiya müəyyən edilir. Sizin orqanizminizin stressə davam gətirməsi qabiliyyətini müəyyən etməyə kömək edən, xronik yorğunluq sindromu və böyrəküstü vəzilərin tükənməsi üçün də müvafiq müayinələr aparılır.\nOnkoloji xəstəliklərə skrininq: DNT və qan biomarkerlərindən istifadə edərək yoğun bağırsaq xərçəngi, prostat vəzinin xərçəngi, süd vəzi xərçəngi və digər onkoloji xəstəliklərə görə qeyri-invaziv testlər (məs., KT və MRT kolonoqrafiya, rəqəmsal mammoqrafiya, transabdominal USM və s.) təklif edilir; beyinin MRT görüntüləməsi, 3D-mammoqrafiya və süd vəzinin US müayinəsi aparılır.


Kişi adam | www.AZERHASRET.com - Yeddi Dövlät – Bir Millät Konseyinin Başqanı Azär Häsrätin özäl saytı\nAzär Häsrät on 19 January 2006 - 14:34 — Leave a Comment\nÖtən il noyabrın 6-da səsvermənin sona çatmaq üzrə olduğu məqamda seçki qərargahımın üzvləri ilə etdiyim bir söhbəti xatırlayıram. Axşama doğru 56 saylı Xaçmaz kənd seçki dairəsinin demək olar bütün məntəqələrindən məlumat toplanmışdı ki, total saxtalaşdırma tətbiq edilir. “Azadlıq” Blokunun vahid namizədi kimi artıq noyabrın 6-dək bilirdim ki, ən azı 80% səslə YAP-ın namizədini darmadağın edəcəm. Görünür, hakimiyyət sahibləri də bunun belə olduğunu özləri üçün aydınlaşdıra bilmişdilər ki, səsvermə günü ağına-bozuna baxmadan saxtalaşdırmaya getdilər… Və halalca qələbəmi haramca şəkildə mənimsədilər… Elə həmin axşam hər şey bəlli olmağa başladıqda seçki qərargahımın üzvləri ilə söhbətdə dedim ki, birdən, Allah eləməmiş, müxalifətin qələbəsi yenə də əlindən alınıb bir neçə nəfər Milli Məclisə buraxılar və mən də onların arasında olaram. Bu mənim üçün biabırçılıq olardı. Dostlarımın (əsasən müsavatçılar) verdiyi cavab indi də qulaqlarımda cingildəyir: “Sən kişi adamsan, qardaş! Biz səndən elə belə prinsipiallıq da gözləyirdik!”\nSeçkini yenə uduzduq! Ya vəlvələdən, ya zəlzələdən. Qələbəni əldən verdik. Ağıllı davranmağa üstünlük verdik və biz ağılla hərəkət etməkdəykən dəlilər vurub çayı keçdi… Yenə də ənənəvi davranışlarımızla milləti bezdirməyə başlamışıq. Yenə də müxalifət sıralarındakı kövrək birliyə balta çalınır. Partiyalararası qovğa başlayıb. Yenə də əsas rəqib öz işindədir. Bizsə hələ də qərar verib qətiyyət nümayiş etdirə bilmirik. Qələbəsi tanınmış müxalifətçiləri deyirəm. (Əslində onların nə qədər müxalifətçi olduğunu da yoxlamağa ehtiyac var.) Bunlar mandatdan imtinanı rəsmiləşdirəcəklərini demişdilər. Artıq üçüncü aydır ki, millət həmin rəsmiləşdirməni gözləyir. Onu da xatırlayıram ki, Milli Birlik Hərəkatının öndəri Lalə Şövkət də qalib müxaliflərdən biri kimi mandatdan imtina edəcəyini demişdi. Elə o vaxt bəzi dostlarım deyirdi ki, əsl kişi kimi davranan da məhz Lalə Şövkət olacaq. Ziddiyyətlidir, deyilmi? O qədər kişinin arasında hamı bir qadının kişi kimi davrana biləcəyinə inanırdı!\nLalə Şövkət mandatdan rəsmən imtina etdi! Kişi kimi! Əslində bu xanımdan başqa cür davranış gözləmirdik də. O, kişi adamdır. Kişi kimi davranmağı dəfələrlə sübut etməyi bacarıb və şübhəmiz yoxdur ki, bundan sonra da bacaracaq. Əgər bir insan saf mahiyyət üzərində köklənibsə, onun davranışı məhz belə də olmalıdır. Azərbaycanda dünənin, bu günün və bəlkə də sabahın əsl kişilik simvollarından biri məhz Lalə Şövkətdir. Və bir az da irəli gedib deyərdim ki, Azərbaycanın belə bir xarakterə sahib olan prezidentə çox böyük ehtiyacı var. Ümid etmək istərdim ki, müxalifət düşərgəsinin başbilən və öndəgedənləri 2008-ci il üçün bunu nəzərə alacaqlar.\nKişi adam Lalə Şövkət öz nümunəvi addımını atdı. Və əsl kişilik nümunəsi göstərdi. İndi mənim üçün maraqlıdır ki, eyni cəbhənin özünə kişi deyənləri hansı üzlə mandatdan imtina məsələsini hələ də “müzakirə” edəcəklər. Qardaş, kiminlə, nəyi müzakirə edirsiniz? Hər şey göz qabağında deyilmi? Bu arada mənə dəstək vermiş “Azadlıq” Blokunun rəhbərlərindən də qeyri-müəyyənliyə son qoyacaq addımlar gözləmək haqqımız var. Partiyalar hələ də birgə yekun qərar verə bilmirlər ki, MM-ə gedək, ya getməyək. Nəyisə gözləyirlər! Nəyi gözləyirsiniz axı?! Artıq hər şey bitib! MM-in daha bir saxta tərkibi işinə başlayıb və bizə millət vəkili kimi sırınanların legitimliyi barədə müzakirələr də səngiyib. Elə isə çamura bulaşmamaq üçün qəti qərar verməkdə niyə tərəddüd edirsiniz, bəylər!\nAXCP deyir ki, MM-in indiki tərkibini tanımır və onun işində iştirak etməyəcək. Yaxşı, elə isə AXCP-dən millət vəkili seçilmiş Cəmil Həsənli nəyi gözləyir? Mandatdan imtinanı rəsmiləşdirməkdə ona nə mane olur? Bəlkə bu adam yenə də əvvəlki kimi yoldaşlarını buraxıb MM-in işinə qatılmaq üçün zaman xərcləyir? Öz işidir. Ancaq məncə bizim etibarımızla alver etmək yetər artıq! Müsavat Partiyasının da mandat qazanmış üzvləri şübhəli davranır. Qardaş, məgər hər şey aydın deyil sizə? Əgər aydın deyilsə, yəni siz burnunuzdan uzağı görməkdə çətinlik çəkirsinizsə, lütfən bizi də əsir-yesir etməyin. Yaxud da hansısa oyunlar oynayırsınızsa, yenə də lütfən, bizi alət etməyin.\nBiz, “Azadlıq” Blokundan olan 115 nəfər yola çıxdıq, yoldaş olduq. Bir körpüdən keçməli idik noyabrın 6-da. Ən azı yarımız keçdik o körpüdən. Bacardıq, qalib gəldik və ardımızca yerdə qalanları da keçirə bilərdik həmin körpüdən. Bunu anlayanlar bir neçəmiz istisna olmaqla geridə qalanlarımızı itələyib suya saldılar ki, sellərə qərq olaq. Göz dağı üçün aramızdan bəzilərini körpünün o tayına buraxdılar. Lalə Şövkət də “Azadlıq” Blokundan olmasa da körpünü keçməyi bacaranlardan idi. Ancaq o, geri dönüb mübarizə yoldaşlarının başına gətirilənləri görüncə özünü körpüdən atdı! Bəli, məhz atdı ki, əsl yoldaşlığın nə olduğunu göstərə bilsin. Özünü fəda etməyi bacardı bu insan. İndi, “Azadlıq” Blokundan olan mandatlılalara üz tutub deməyim gəlir ki, qardaş, mən kimin ardınca getməkdə haqlı olardım? Öz yoldaşlarını sellərin qoynunda atıb getmək istəyənlərin, yoxsa öz əqidə yoldaşlarının acı taleyini paylaşanların? Məncə, bu sualın cavabı elə özündədir.\nBir də fürsətdən istifadə edib “Azadlıq” Blokunun rəhbərlərindən soruşmaq istərdim ki, biz, yəni həmin o 115 nəfərdən biriləri daha sizə lazım deyilik? Niyə blokun namizədlərinin toplantıları keçirilmir? Üstəlik, bizimlə birlikdə olmaq istəyən 500-dək müstəqil və ya başqa bloklardan olan namizədlər də belə toplantılara ehtiyac duyur. Bu potensiala ehtiyacınız yoxdurmu, bəylər? Bir düşünün barı. 2008-ə bir şey qalmayıb. Və bir də Lalə Şövkətin kişilik nümunəsini də yaddan çıxarmayın!\nAzər H.Həsrət. Dərc edilib: Media Forum, 19 yanvar 2006\nPosted in Yazılarım↓ | Tagged axcp, azadlıq bloku, azər həsrət, lalə şövkət, media forum, milli məclis, müsavat, seçki 2005, xaçmaz, xudat, yap\n« «…Пахнет грядущей революцией»\nFreedom of the Media Revisited at Vienna Meeting »


Dünyaca məşhur aviaşirkət Bakını ayın şəhəri seçdi\nDövlət Turizm Agentliyindən Femida.az-a verilən məlumata görə, viaşirkət Azərbaycanı “Odlar yurdu”, Bakının gecə mənzərəsini isə hər zaman hərəkətdə olan, alovlanan şəhərə bənzədib.\nAviaşirkət öz səhifəsində İçərişəhəri bir labirintə bənzədib. Yeni və köhnəmemarlıq abidələrinin Bakıya xüsusi bir gözəllik verdiyini, Şərqlə Qərbin sintezini yaratdığını deyib. Heydər Əliyev Mərkəzini isə Azərbaycan cəmiyyətinin müasirləşməsinin simvolu kimi dəyərləndirib.\nDünyaca məşhur muzey bağlandı


Əli Babayev: “Diasporla İş üzrə Dövlət Komitəsi formal tədbir keçirib pul silməklə məşğuldur” » YeniSözçü qəzeti\nMüsahibim Gürcüstanda ictimai-siyasi fəaliyyəti ilə tanınan, gürcü ictimaiyyətində azərbaycanlılığı özəlliklə tanıdan Gürcüstan Azərbaycanlıları Milli Konqresinin sədri Əli Babayevdir.\n- Əli müəllim, Gürcüstan mətbuatında, televiziyalarında vaxtaşırı çıxış edirsiniz. Mövcud durum, soydaşlarımızın problemləri barədə danışırsınız. İndi Gürcüstanda yaşayan soydaşlarımızın, eləcə də Azərbaycan auditoriyası üçün fəaliyyətiniz barədə danışsanız yaxşı olar.\n- Mən Gürcüstan Azərbaycanlıları Milli Konqrüsinin sədri olaraq 30 ildən artıqdır ki, Gürcüstanın ictimai-siyasi həyatında fəal şəkildə fəaliyyət göstərirəm. Fəaliyyətimizin əsasını Gürcüstanda yaşayan soydaşlarımızın Gürcüstan cəmiyyətinə inteqrasiya olunması, onların haqlarının müdafiəsi, dil, mədəniyyət və tarixi abidələrinin qorunması, savadlı gənclərimizin dövlət və hökumət strukturlarına cəlb olunması, sosial cəhətdən müdafiəsiz olan soydaşlarımıza yardım göstərilməsidir. Bütün bunlar 30 ildir ki, bizim əsas vəzifəmizdir.\n- Əli müəllim, Azərbaycan dövlətinin Gürcüstanda olan soydaşlarımıza göstərdiyi yardım barədə nə deyə bilərsiniz?\n- Azərbaycanın Gürcüstana dəstəyi həmişə yüksək səviyyədə olub. Bunu hər bir Gürcüstan vətəndaşı yaxşı hiss edir. “SOCAR”a gəldikdə, Azərbaycan hökumətinin tapşırığı ilə Gürcüstanda yaşayan soydaşlarımıza dəstək olaraq bir çox sosial layihə həyata keçirilməkdədir.\n-Əli müəllim, Azərbaycanın Diasporla İş üzrə Dövlət komitəsi barədə nə deyə bilərsiniz?Vaxtilə Ümummilli lider Heydər Əliyev onu yaradanda əsas diqqətin Gürcüstanda olan soydaşlarımıza yönəldilməsini, əsas yardımın onlara ayrılmasını, onların qayğısına qalınmasını ön plana çəkmişdi. İndiki komitə rəhbəri barədə nə deyə bilərsiniz. Mühüm bir tədbirə, qurultayın keçirilməsinə hazırlaşırlar. Bu barədə siz nə bilirsiniz?\n-46 ölkədə ictimai təşkilatlar, diasora fəaliyyət göstərir. Və hər bir bu diaspora təşkilatının rəhbəri bir-birilə görüşür, təcrübə mübadiləsi aparırlar. Yeri gəlmişkən həmin vaxtlar, Türkiyə və Azərbaycan diaspor təşkilatlarının bir-birinə yaxınlaşmasını unutmaq olmaz. Bu təşkilatların birlikdə fəaliyyəti nəticəsində separatçı erməni lobbisinin hərəkətlərinin qarşısı vaxtında alınırdı. Diaspora üzrə Dövlət komitəsinin dəstəyi ilə Gürcüstanda gürcü-Azərbaycan dilində qəzet çıxırdı, saytlar yaradılmışdı. Kvemio Kartlidə gürcü dilinin tədrisi üzrə kurslar keçirilirdi. Gənclərin Azərbaycana aparılaraq onunla daha yaxından tanış olmaq layihələri həyata keçirilirdi. Bu da Azərbaycan-Gürcüstan arasında dostluq münasibətlərinə öz töhfəsini verirdi. Əlbətdə ki, bununla Gürcüstanda yaşayan azərbaycanların problemləri bitmir. Bu problemlərlə biz də məşğul oluruq, bu iş bir növ bizim gündəlik fəaliyyətimizi əhatə edir. Azərbaycan Diasporla iş üzrə Dövlət Komitəsinin rəhbərliyi dəyişdiriləndən sonra bizim ümidimiz var idi ki, yeni rəhbər tərəfindən ciddi, qəti prinsipial addımlar atılacaqdı. Nəhayət, 4 ildir ki, Komitənin sədri olan Fuad Muradov və onun komandasının fəaliyyəti ürək açan deyil. Öz işlərinin öhdəsindən layiqincə gələ bilmirlər. İkinci Qarabağ müharibəsinin qələbəsi bütün dünya azərbaycanlılarının qələbəsidir. Azərbaycanın şanlı ordusununun, onun ali baş komandanı İlham Əliyevin böyük qələbəsidir. Diasporla İş üzrə Dövlər Komitəsi Gürcüstanda bu müharibə ilə əlaqədar diplom və medallar paylamaqla məşğul idi. Bu günlərdə belə bir informasiya bizə çatır ki, aprelin 21-dən 25-dək Azərbaycanın mədəniyyət paytaxtı Şuşada Diasporla İş üzrə Dövlər Komitəsi tərəfindən Dünya Azərbaycanlılarının qurultayı keçirilir.\nFuad Muradovun rəhbəri olduğu Diaspor Komitəsi aprelin 23-də dünya azərbaycanlılarının növbəti qurultayını keçirməyə hazırlaşır. Ancaq məsələnin ən maraqlı olan tərəfi budur ki, qurultaya hazırlıq işləri çox gizli aparılır.\nBu dəfəki qurultaya dəvət olanlara Dispor Komitəsindən deyilib ki, Bakıya gəlib-getməklə bağlı bütün xərcləri dəvətlilərin özləri qarşılamalıdır. Bundan əvvəl keçirilən heç bir qurultayda belə şərt olmayıb.\nMən anlamıram , dünya azərbaycanlıları üçün böyük önəm daşıyan bu cür hadisələr niyə belə gizlin həyata keçməlidir?\nOnu da qeyd edim ki, diaspor hərəkatında ciddi xidmətləri olan bir çox tanınmış şəxslər keçiriləcək qurultaya dəvət almayıblar. Bəs onda qurultaya kimləri dəvət edib? Eşitdiyimə görə, qurultayın Şuşa festivalı adı altında keçirilməsi planlaşdırılmışdı. Fuad Muradov bildiyimə görə, ilin əvvəlindən komitə tərəfindən bu il heç bir lahiyyənin maliyyələşdirilməyəcəyini söyləmişdi. Səbəbini də bütün maliyyə vəsaitinin sözügedən qurultaya sərf olunduğunu göstərmişdir.\nDiasporla İş üzrə Dövlər Komitəsi formal tədbir keçirib pul silməklə məşğuldur. Məsələn, bayraq altında yürüş, mənasız konsertlər təşkil etməkdir. Əvəzində külli miqdarda pul silinir. Biz təklif verə bilərdik ki, Gürcüstanlı gənc soydaşlarımızın Azərbaycana səyahətini təşkil edilə və onlar qələbənin nəticələri ilə yaxından tanış ola idilər. Bu qurultay qələbə qurultayı olmalıdır . O yox ki, qələbədən uzaq olan insanların qurultayı. Mən Azərbaycan prezidenti cənab İlham Əliyevə, vitse-prezidenti Mehriban xanım Əliyevaya, Baş nazir Əli Əsədova müraciət etmək istəyirəm ki, ciddi komissiya yaratsınlar, diaspor üzrə dövlət komitəsinin fəaliyyəti araşdırılsın.\nÜmummilli lider Heydər Əliyevin xeyir-duası ilə yaradılan Komitənin sədri Gürcüstanda fəaliyyət göstərən cəmiyyətlərin birləşməsinə deyil, parçalanmasına nail oldu. Marneulidə yaradılan İnteqrasiya mərkəzinin sön dövrdə 3 rəhbəri dəyişdirilib. Onların apardığı iş cəmiyyətə məlum deyil. Fuad Muradov tərəfindən yaradılan diaspor fonduna böyük ümidimiz var idi. Biz layihələr göndərmişdik, ancaq heç biri də qəbul edilmədi. Səbəbini də bizə demirlər. Tiflis şəhərində yerləşən cəmiyyətimiz diaspora ilə İş üzrə dövlət komitəsindən heç bir maddi dəstək almayıb.\nBütün bunlara baxmayaraq Konqresimiz öz işini uğurla davam etdirir. Yüzlərlə soydaşlarımızın hüququnun müdafiəsi ilə bağlı uğurlarımız var. Gürcüstanın televiziya və agentliklərdə soydaşlarımızın çıxışını təmin etməklə onların problemini ictimailəşdiririk. 2020-ci ildə 44 günlük Qarabağ müharibəsi ilə əlaqədar Gürcüstanın mərkəzində 24 saatlıq informasiya mərkəzi yaratmışdıq. Azərbaycanın nailiyyətləri gürcü ictimaiyyətinə çatdırılırdı. Gürcüstanın tanınmış ekspertlərinə gürcü dilində operativ məlumatlar ötürülürdü. Marneulidə müharibənin qələbəsinə dəstək mitinqinə Gürcüstanın müxtəlif yerlərindən 700-ə qədər soydaşımız cəlb olunmuşdu. Azərbaycanın milli maraqlarının gürcü cəmiyyətində ifadə olunması və Gürcüstandakı soydaşlarımızın hüquq və maraqlarını bundan sonra da qorumağa davam edəcəyik.\n"SOCAR Gürcüstanda fəaliyyətdən çox məmnundur" - Rövnəq Abdullayev


Yüksək bal toplamış tələbələri Tərcümə Mərkəzində\n15:19 09 Oktyabr 2015 297 dəfə oxunub\nDillər Universitetinin yüksək bal toplamış tələbələri Tərcümə Mərkəzində\nOktyabrın 8-də ARNK yanında Tərcümə Mərkəzinin direktoru A.Məsud Dillər Universitetinin tərcümə fakültəsinə yüksək balla daxil olmuş tələbələri ilə görüşüb. Görüş zamanı tərcümə sənətinin aktuallığı, tərcüməçilik ixtisasının özəl incəlikləri, həmçinin tədrisi sahəsində yaşanan problemlərdən söz açılıb. Uzun illər beynəlxalq aləmlə "Sovetlər ölkəsi" kimi yalnız rus dili vasitəsi ilə ünsiyyət quran Azərbaycanın bu gün dünyaya öz sözü, müstəqil siyasəti ilə inteqrasiya etdiyini, müxtəlif sahələr və səviyyələr üzrə qurulan bu əlaqələrdə, mübadilə və iş birliklərində, həmçinin dövlətlərarası rəsmi yazışmalarda qarşılıqlı anlaşmanın ilkin vasitəçisi və təyinatçısı olan dil və tərcümənin ön palana çəkildiyini bildirən A.Məsud görülən işlərdən, bu sahənin kadr bazasının bilavasitə qurucusu olan təhsildən, tərcümə tədrisinin problemlərindən danışıb: "2014-cü ildə ölkə başçısı cənab İlham Əliyev Azərbaycan Respublikası Nazirlər Kabineti yanında Tərcümə Mərkəzinin yaradılması ilə bağlı fərman imzaladı. Bu Fərman dil və tərcümənin işləndiyi hər sahədə yaşanan fəsadların, əngəllərin aradan qaldırılmasına, bu sahənin dövlətin siyasi kursu qismində formalaşdırılmasına geniş imkanlar yaratdı. Bəzən bizi "Tərcümə Mərkəzi" adı altında vətəndaşlara tərcüməçilik xidməti göstərən xırda kontorlarla qarışıq salır, bəzən də sırf bədii ədəbiyyatın tərcüməsi ilə məşğul olan yaradıcı tərcümə qurumu kimi qəbul edirlər. Lakin bu, belə deyil. Mərkəz ölkə üzrə dil və tərcümə sahəsinin mərkəzləşdirilmiş qaydada, məqsədyönlü şəkildə təşkili, təkmilləşdirilməsi və bu sahəyə nəzarəti həyata keçirən strateji əhəmiyyətli dövlət qurumudur. Bu gün biz bu sahənin normativ hüquqi bazasının yaradılması, tərcümə və tərcüməçilik fəaliyyətinin beynəlxalq normalara cavab verəcək mexanizmlər üzrə aparılması, peşəkarlıq meyarlarının, dil və tərcümə standartlarının müəyyən edilməsi və digər bu kimi sahə quruculuğu işləri ilə məşğuluq. Sizləri bura dəvət etməkdə məqsədimiz isə bu sahənin tədrisi üzrə araşdırmaların nəticələrini birgə müzakirə etmək, vəziyyətdən çıxış yolları tapmaqdır. Əvvəla, hər birinizi ürəkdən təbrik edir, bu çətin və şərəfli peşədə sizə uğurlar arzulayıram. İlk növbədə, bunu deməliyəm ki, tərcümənin təhsil sferası üzrə aparılan araşdırmalar ali məktəblərə qəbul zamanı, çox hallarda tərcümə ixtisasının ikinci, bəzən üçüncü pillədə - yəni bal çatışmadığı halda təhsildən kənarda qalmamaq niyyəti ilə seçildiyini aşkar edib. Digər, daha ağrılı məqam - bu ixtisasa önəm verən və yüksək bal toplayan qabiliyyətli tələbələrin ikinci kursdan sonra təhsilini xarici ölkələrdə davam etdirməsi və təhsil müddəti başa çatdıqdan sonra geriyə qayıtmamasıdır".\nBunun ardınca Afaq Məsud hər bir ölkənin maarif səviyyəsinin göstəricisi olan dil və tərcümənin aktuallaşması, spesifik sahələr üzrə mənimsənilməsi, tədris və tətbiq mədəniyyətinin təkmilləşdirilməsi üzrə zəruri tədbirlərin həyata keçirilməsini tənzimləyəcək Dövlət Proqramının hazırlandığını bildirib.\nCeyhun Şahbazlı:(ADU/Tərcüməfakültəsi/Koreya dili)\n- Tərcümə sənətinə sevgi hələ məktəbdə oxuduğumuz vaxtlardan bizə aşılanmalıdır. Şagirdlərin isə bu sahə barədə anlayışı yoxdur. Mən bu fakültəyə daxil olandan sonra bildim ki, tərcümənin müxtəlif sahələri var. Məktəblərdə maarifləndirici görüşlər təşlik olunmalı, silsilə təlimlər həyata keçirilməlidir. Tədris prosesinə başlamazdan əvvəl yuxarı siniflərdə bizlərdə bu sənətə maraq oyatmaq lazımdır.\nRzayeva Jalə:(ADU/Tərcüməfakültəsi/İngilis dili)\n- Mən də tələbə yoldaşımın fikirlərinə qoşuluram. Bəzilərimizin yaxınları yüksək balla tərcümə fakültəsinə düşməyimizə təəssüflə yanaşdılar. Onlar arzulayırdılar, hüquq fakültəsində oxuyaq, biz bu sənətin xüsusiyyətlərindən bixəbər olduğumuza görə, ilk günlər məyus olmuşduq, amma tədricən görürük ki, çox maraqlı ixtisasdır. Təəssüf ki, məktəblərdə tərcümə sənətinin necə önəmli, cəmiyyət üçün necə vacib olması barədə məlumat verilmir.\nMəsələn, ingilis dili üzrə pedaqoji istiqamətdə təhsil alıb, gələcəkdə müəllim diplomu alacaq tələbələr də tərcüməçi olmaq istəyirlər. Bu, xüsusi olaraq aşılanmalıdır tələbələrə. Başqa ixtisas üzrə təhsil almış şəxslərin sonradan tərcüməçi olmaq istəyi, məncə, qeyri-ciddidir. Hər kəs öz sahəsi ilə məşğul olsa, nəticə daha ürəkaçan olar.\nSamirə Kəlbəliyeva:(ADU/Tərcüməfakültəsi/İngilis dili)\n- İnternet portalları vasitəsi ilə də məlumat əldə etməyə çalışmalıyıq. Maarifləndirmə hər istiqamətdə aparılmalıdır. Hazırda, təhsildə kurikulum sistemi tətbiq olunur. Amma, mən də içində olmaqla, bəzi tələbələr məktəbdə bu sistemlə təhsil almayıb, indi universitetdə yeni sistemə uyğunlaşmağa çalışırıq. Lakin əvvəlki təhsillə indiki təhsil arasında uçurum hiss olunur.\nMəsələn, sistem özü maraqlıdır, amma dərsliklər buna müvafiq deyil və ya bir çox hallarda kurikulumla keçilməli dərsi müəllimlər bizə gərəkli şəkildə çatdıra bilmirlər.\nRəhimli Aytən:(ADU/Tərcüməfakültəsi/İngilis dili)\n- Mən şəxsən bu ixtisası "ən gəlirli sahədir" - deyənlərin fikri ilə seçdim. Amma indi görürəm ki, bu, həm də çox maraqlı sənətdir.\nRzayev Taleh:(ADU/Tərcüməfakültəsi/İngilis dili)\n- Azərbaycan dilinin incəliklərini bilmədən heç bir dildən tərcümə eləməkdən danışmaq olmaz. Həmçinin hansı dildən və hansı dilə tərcümə ediriksə, həmin dildə danışan xalqların mədəniyyətini də bilməliyik. Azərbaycan dili çox zəngin dildir, müasir və müstəqil bir ölkədə yaşayırıq. Artıq müxtəlif dillərdən rus dilinə, daha sonra rus dilindən Azərbaycan dilinə tərcümə etməyə ehtiyac yoxdur, bütün mətnlər orijinaldan dilimizə çevrilməlidir. Mən tərcüməyə ingilis dilində bədii ədəbiyyat oxumaqla başlamışam. Müəllimimlə tez-tez müşahidə edirdik ki, bəzi sözlərin dilimizdə ifadəsi çox uzun alınır, bəzən bir sözü tərcümə etmək üçün bir neçə sözdən istifadə edirdik. Biz ixtisasımız üzrə müvafiq xarici dilə yiyələnməklə yanaşı, ana dilimizdə də söz ehtiyatımızı artırmağa, dilimizin incəliklərinə bələd olmağa çalışmalıyıq.\nGörüşün sonunda tələbələrə Mərkəzin nəşrləri, buklet və kataloqları toplanmış çanta hədiyyə edildi.


Azərbaycanda yeni elektron tədris idarəetmə sisteminin tətbiqinə başlanıb – "Insan Hüquqları XXI əsr – Azərbaycan" Fondu\nAzərbaycanda təhsil sahəsində müasir informasiya idarəetmə sistemlərinin tətbiqi davam etdirilir. Trend-in məlumatına görə, Yüksək Texnologiyalar Parkında fəaliyyət göstərən Azərbaycan İT şirkəti “Neuron Technologies” növbəti uğurlu layihəsinə start verib.\n2014-cü ilin yeni tədris ilində bu sistemin ölkəmizdə ilk dəfə Dövlət Gömrük Komitəsinin Akademiyasında uğurlu tətbiqinə başlanıb. Sistemin tətbiqi üzrə layihə çərçivəsində “Neuron Technologies” şirkəti tərəfindən Akademiyada server avadanlığı quraşdırılıb, internet şəbəkəsi yaradılıb, dinamik veb-portal və proqram təminatı hazırlanıb.\nİnteraktiv proqram təminatı Oracle/Java texnologiyası üzərində qurulub və 40-a qədər moduldan ibarətdir. Sistem vasitəsilə tələbə və müəllim heyətinin qeydiyyatı, onların idarə olunması, tədris planlarının, fənlərin dərs cədvəllərinin yaradılması, tələbələrin qiymətləndirilməsi, imtahanların, tələbələr arasında sorğuların keçirilməsi, daxili yazışmaların və forumların, habelə kitabxana işinin və mühasibatlığın aparılması avtomatlaşdırılır və elektron qaydada təşkil olunur. Tələbələr, həmçinin valideynlər istənilən vaxt və istənilən yerdən fərdi idendifikator və parolları ilə sözügedən tədris idarəetmə sisteminə mobil qaydada daxil olub müvafiq məlumatları əldə edə bilərlər. Proqram təminatına tələbə və müəllimlərin universitetin inzibati binasına giriş və çıxışları üzrə ağıllı kart sistemi də inteqrasiya edilib. Sistemə, həmçinin bulud texnologiyasına əsaslanan “Microsoft Office 365” platformasının inteqrasiyası nəzərdə tutulub.\n“Neuron Technologies” şirkəti ölkəmizin təhsil sistemində müasir İKT-nin tətbiqi məsələsini prioritet istiqamət kimi müəyyən edib. Qabaqcıl texnologiyaların və idarəetmə üsullarının, innovasiyaların ölkəmizin universitetlərinin həyatına tətbiqinə başlanılıb. Şirkətin məqsədi şəffaf və səmərəli təhsil mühitinin yaradılması, təhsilin keyfiyyətinin yüksəldilməsi və universitetlərin idarə olunmasının müasir tələblər səviyyəsində qurulması üçün innovativ texnologiyaların təqdim edilməsidir.\nYeni sistemin universitetlərimizdə tətbiqi ilə təhsilin bütün mərhələləri informasiyalaşdırılacaq, şəffaflıq tam təmin ediləcək və tədrisin keyfiyyəti yüksələcək. Ölkəmizin bir sıra digər ali təhsil müəssisələri bu innovativ sistemin tətbiqinə maraq göstərib. “Neuron Technologies” şirkəti ilə həmin universitetlər arasında müzakirələrə başlanıb.\nPrevious Post:Sığortaedənlərin DSMF-yə təqdim etdiyi hesabat formalarının sayı azaldılır\nNext Post:Elman Mehdiyev İsmayıllıda 5 rayonun sakinləri üçün qəbul keçirib


Emin Həsənli: “Qarabağda ələ keçən silahlılar terrorçudur, güzəşt olmayacaq”\n12.01.2021 - 11:09\n“Həbs edilən terrorçu ömürlük həbsə məhkum olunur”\nAra-sıra işğaldan azad olunmuş ərazilərimizdə silahlı dəstələr ordumuzun hissələrinə hücumlar edirlər. Məhv edilənlərlə yanaşı tərk-silah olunan, ələ keçən belə dəstələrin üzvləri də az deyil. Azərbaycan bu dəstələrin üzvlərini terrorçu sayır, Ermənistan isə hərbi əsir adlandırır. Hansı yanaşma daha doğrudur?\nHərbi ekspert deyir ki, dünya dövlətləri terrorçulara necə yanaşırsa, Azərbaycan da elə yanaşır: “ABŞ, Rusiya, Avropa dövlətlərində də terrorçuları məhv edirlər. Azərbaycanda da belədir. Ermənilər Qarabağda əlində silah olan və ələ keçənləri hərbi əsir adlandıra bilməz. Ona görə ki, həmin şəxslər Azərbaycanın beynəlxalq sərhədləri daxilində ələ keçiblər, məqsədləri də bəllidir. Bu gün Ermənistanda əsgər valideynləri hökumət binalarının qarşısına toplaşıb övladlarının Qarabağa göndərilməsinə etiraz edirlər. Məgər bu günə qədər onlar Qarabağın Azərbaycan ərazisi olduğunu bilmirdilər? Vaxtında Ali Baş Komandan bəyanat vermişdi ki, erməni əsgəri ölmək istəmirsə, Azərbaycan torpaqlarından rədd olub getməlidir. O zaman deyilənlərdən nəticə çıxarsaydılar, bu gün Azərbaycan ərazisində meyit axtarmazdılar. ”Dəmir yumruq” əməliyyatından sonra nəticə çıxarmalıdırlar, terrorçuluqdan əl çəkməlidirlər. Əks halda, dövlətçilikləri belə şübhə altına düşə bilər”.\nVoxj Mnalu Arvest – “Sağ qalmaq sənəti” adlanan terror təşkilatı müharibə zamanı dünya ermənilərini Qarabağdakı savaşa səsləyirdi. Vəd olunurdu ki, döyüşlərə qatılmaq istəyən və müxtəlif ölkələrdən gələn ermənilərə pulsuz təlim keçəcəklər. Terror təşkilatının saytında Qaregin Njde idealları kemi göstərilir. Təşkilatda yalnız ermənilərin üzv qəbul edildiyini bildirsə də, qeyri-millətlərin nümayəndələri də muzdlu döyüşçü kimi hazırlanır. Təşkilat avtonom mövcud olma, atəş hazırlığı, bıçaq atma, əlbəyaxa döyüş, tapança ilə fəaliyyət, qayaya dırmanma, tibb hazırlığı kimi kurslar təşkil etdiyini elan edib. Təşkilat eyni zamanda iştirakçılara terror aktları törətmək, diversiya əməliyyatları da öyrədir. Yuxarıda da qeyd edildiyi kimi, təşkilatın digər ölkələrdən gələn muzdlu və ASALA, PKK kimi terror təşkilatlarının üzvlərinə nəzarət etdiyi güman edilir. Azərbaycanın xüsusi xidmət orqanları VOMA-nın təlimlərini xüsusilə izləyir.\nPrezidentin köməkçisi – Prezident Administrasiyasının Xarici siyasət məsələləri şöbəsinin müdiri Hikmət Hacıyev da bu məsələyə toxunmuşdu. O bildirib ki, VOMA terror təşkilatında 300-dən artıq muzdlu cəmləşib.\nShort URL: http://www.cumhuriyyet.net/?p=159678


Dominant.Az - Avropada çalışan azərbaycanlı Avropada təhsil almaq istəyən soydaşlarımıza səsləndi\n25 Dekabr 2021 21:06 103 Baxış\n"Elmi sahədə fəaliyyət mənimçün ən azı peşəkar karyeram qədər önəmlidir”\n"Demokratik ailədə doğulmuşam. Valideynlərim heç vaxt öz istəklərini diktə etməyiblər. Seçimlərimə həmişə hörmət ediblər və mənə uşaqlıqdan qərarlarımı özüm almalı olduğum öyrədilib. Hər qərarımda da məni dəstəkləyiblər. Bu baxımdan hesab edirəm ki, şanslı ailədə doğulmuşam” – deyir. Bu gün öz inkişafında valideynlərinin rolunun əvəzolunmaz olduğunu düşünür. Söhbət Polşada İT üzrə treninq sahəsində fəaliyyət göstərən "Advised Skills” şirkətində rəqəmsal marketinq üzrə mütəxəssis olaraq çalışan azərbaycanlı gənc Elnur Nəbividən gedir. Elnur həm də Polşanın Varşava Universitetinin doktorantura tələbəsidir. Qeyd edək ki, Elnur Nəbivi 1995-ci ildə Mingəçevirdə anadan olub. Türkiyənin Qazi Universitetində biznesin idarə edilməsi üzrə bakalavr, marketinq üzrə isə magistr təhsili alıb.\n- Elnur bəy, Azərbaycanda ödənişsiz bakalavr təhsili qazansanız da, imtina edib Türkiyəyə təhsil üçün getmisiniz. Söhbətə elə bu seçimin səbəbləri ilə başlayaq.\n- Xaricdə reytinqli universitetlərin birində oxumaq uşaqlıqdan arzum olub. Amma o vaxt Avropaya getmək həm maddi, həm də dil baxımından mənim üçün çətin idi. Türkiyəyə isə Avropa ilə müqayisədə bir az rahat idi. Həm də Mingəçevir Türk liseyində oxuduğum üçün Türkiyə universitetlərinin qəbul şərtlərinə bələd idim. Universiteti Türkiyədə oxumaq istəyirdim. Alternativ olaraq hər abituriyent kimi mən də Dövlət İmtahan Mərkəzinin təşkil etdiyi qəbul imtahanına hazırlaşdım və İqtisad Universitetinin dünya iqtisadiyyatı ixtisasına dövlət sifarişi ilə qəbul oldum. Türkiyədə müraciət etdiyim universitetin cavabı gec çıxdığı üçün İqtisad Universitetində qeydiyyatdan keçib dərslərə başladım. Qazi Universitetindən qəbul cavabını aldıqdan sonra isə sənədlərimi götürüb Ankaraya yollandım.\n- Bakalavr təhsili dövründə alınan təhsillə yanaşı, bu dövrü necə keçirmək də önəmlidir. Tələbəlik illərini necə keçirdiniz?\n- Universitetlər mənə görə yalnız ixtisas öyrənmək yeri deyil, həm də universitetdə olan digər imkanlardan yararlanmaq lazımdır. Bəzən universitetlərdə təşkil olunan seminarlar dərslərimlə üst-üstə düşürdü. Bu halda belə dərslərin yerinə daha çox seminara qatılmağı seçirdim. Mənim üçün universitetdə olan fəaliyyətlərə qatılmaq ən az dərslər qədər önəmlidir. Bu fəaliyyətlər həm karyeram, həm də şəxsi inkişafım üçün aktiv rol oynayır.\n- Tələbəlik dövründə aktivliyinizlə bağlı nələri misal çəkə bilərsiniz?\n- Bakalavr təhsil müddətində müxtəlif tələbə təşkilatlarında aktiv rol almışam. Tələbə mübadilə proqramları ilə bir semestr Makedoniyada, bir semestr Belçikada təhsil aldım. 3-cü kursda o vaxtkı Türkiyə Avropa Birliyi Nazirliyində (sonradan bu nazirlik ləğv edilib Türkiyə Xarici İşlər Nazirliyinə birləşdirildi) ixtisasım üzrə təcrübə keçmişdim. 4-cü kursa gəldikdə isə Avropa Könüllülük Xidməti (EVS) proqramı vasitəsilə 6 ay müddətində Macarıstanda gənclər və uşaqlarla bağlı müxtəlif layihələrdə könüllü kimi işlədim.\n- Avropada iş tapmağınız necə oldu?\n- Türkiyədə magistr təhsilimə başlayanda hansı sahədə çalışmaq istədiyimə qərar vermişdim. Birinci kursda Ankarada rəqəmsal marketinq üzrə bir reklam şirkətində təcrübəçi kimi işlədim. İlk ilin sonunda "Erasmus” təcrübə proqramı ilə Belçikada özəl şirkətlərin birində marketinq üzrə təcrübə keçdim. Uzun müddət idi ki, müxtəlif proqramlarla Avropaya gedib-gəlirdim və magistr təhsilimin sonunda Avropaya köçməyə qərar verdim. 2019-cu ilin əvvəlində AİESEC "Global Talent" proqramı ilə Polşanın Vrotslav şəhərində ixtisasım üzrə bir şirkətdə işləməyə başladım. Bu proqram yeni məzun gənclərin ixtisasları üzrə müxtəlif ölkələrdə bir ilə qədər işləmələrinə imkan verir. Bir neçə həftə işlədikdən sonra menecerim uzunmüddətli əməkdaşlıq təklif etdi və şirkətdə daimi işçi kimi işləməyə başladım.\n- Azərbaycanda xaricdə təhsil şirkəti qurmusunuz…\n- Xaricdə olduğum üçün həmişə tanışlarım "Təhsil üçün necə gələ bilərik” kimi suallar verirdilər, əlimdən gəldiyi qədər kömək edirdim. Daha sonra dostlarımın tövsiyəsi ilə tanışları da yazmağa başladı və bu müraciətlər gedərək çoxaldı. Mən də prosesi aşağı-yuxarı bilirdim. Ona görə İsveçrədə təhsil alan yaxın dostumla Bakıda bu işi rəsmi şəkildə qurduq. Mərkəzimiz başda Polşa olmaqla Avropanın bir çox ölkəsində tələbələrin təqaüdlü təhsil almasında köməklik göstərir. Şirkəti qurduğumuz bir ildir, artıq on beş tələbənin xaricdə təhsil almağına vəsilə olduq.\n- Həm peşəkar karyera, həm də akademik fəaliyyət bir arada davam etdirənlərdənsiniz.\n- Elmi sahədə fəaliyyət mənimçün ən azı peşəkar karyeram qədər önəmlidir. Polşaya ilk gəldiyim vaxt sadəcə olaraq işləyirdim. Bir müddət sonra tələbə olmaq üçün darıxdım. Mənimçün tələbə olmaq həmişə araşdırma aparmaq, beyni işlək vəziyyətdə saxlamaqdır. Doktorantura, yaxud digər təhsil pillələrində təhsil almağın fərqi yoxdur. Düzdür, doktoranturada bu proses bir az fərqlidir. Keyfiyyətli araşdırma üçün daha çox vaxt sərf etməlisən.\n- Yəni vaxt cəhətdən çətin olur?\n- Bəli, bəzən vaxt baxımından bir az çətin olur. Gecələri bir qədər az yatmalı olursan. Günün sonunda araşdırman, məqalən akademik jurnallarda dərc olunanda o çətinlik keçir. Deyərdim ki, bu, bir az da insanın xarakterinə bağlıdır. Mən, ümumiyyətlə, boş oturmağı sevmirəm. Günümün boş keçməyindənsə, bütün gün işləyib oxuyub yorulmaq mənim üçün daha xoşdur.\n- Elmi istiqamətdə nə dərəcədə aktiv ola bilirsiniz?\n- Bir neçə xarici akademik konfransa qatılmışam və Polşanın nüfuzlu marketinq jurnalında akademik məqaləm dərc olunub. Hazırda bir neçə akademik məqalə üzərində işləyirəm.\n- Oxuduğunuz universitetdə müəllim kimi də çalışırsınız. Həm tələbə, həm müəllim olmaq necədir?\n- Doktorantura tələbəsi olduğum üçün bəzən bakalavr və magistratura tələbələrinə dərs deyirəm, amma rəsmi müəllim kimi qeydiyyatda deyiləm. Sadəcə olaraq, hər semestr 1-2 fənn üzrə dərslərimiz olur. Bəzən günortaya qədər tələbə, günortadan sonra müəllim kimi dərs dediyim olub. İlk növbədə bu mənim savadlı kadr kimi yetişməyimə imkan verir. Eyni zamanda, dərsi necə məhsuldar hala gətirməyi və təhsil prosesində olan çatışmazlıqları daha yaxşı görmək imkanın olur. Bunu həm tələbə, həm də müəllimin gözündən görə bilirsən.


Anaerob infeksiya - Ens.az - 4 dildə xəbərlər və ensiklopediya, ən son xəbərlər, en son xeberler\nDərc edildi:\t 27 March 2021, 12.50 Baxış sayı: 5269\nAnaerob infeksiya — yara infeksiyanın bir növüdür və oksigensiz, havasız yerdə baş verir.\nMühüm cəhəti iltihab olmadan ağrının baş verməsi, ödəmin, qazın və tez bir zamanda toxumalarda yerli ölümün əmələ gəlməsidir. Anaerob infeksiyanın törədiciləri əsasən insan, heyvanların bağırsaqlarında müşahidə edilir və torpağa düşərək uzun müddət orada yaşayırlar. Ən çox əkin yerlərində, bostan və bağlarda, peyində gübrə məqsədilə istifadə olunan yerlərdə təsadüf edilir, bundan əlavə anaerob mikroblar insanın dərisində, alt və üst paltarlarında da ola bilər. Ən çox anaerob infeksiya müharibə zamanı müşahidə edilir. Məsələn, böyük Vətən müharibəsi illərində yaralıların arasında 1,5–2% anaerob qanqrena və 10,5% halda isə anaerob qanqrenadan ölüm halları təsadüf edilmişdir.\nAnaerob infeksiya qazlı qanqrena, qanqrena, orqanın çürüməsi və s. adını daşıyıb, hal-hazırda isə anaerob qanqrena adlandırılır.\nAnaerob infeksiyanın yaranmasının səbəbləri\nXəstəliyin səbəblərinə kor güllə yarası, yad cisimlərlə yaralanma, geniş və dərin, çoxlu ciblərə malik yaralar, qanı saxlamaq məqsədilə ətrafa uzun müddət kəmərin və ya damara liqaturanın qoyulması, aclıq, yorğunluq, kəskin anemiya, şok, orqanizmin müqavimətinin azalması, torpaqla çirklənmiş yaralar daxildir.\nAnaerob infeksiyanın gedişatı\nXəstəliyin gizli dövrü 1–7 günə qədərdir. Klinik gedişinə görə ildırımsürətli, kəskin sürətli və zəif inkişaf edən qazlı qanqrena müşahidə edilir. Xəstəliyin yerli və ümumi əlamətləri mövcuddur. Yerli əlamətlərə ödəm, yarada qazın olması, toxumaların yerli çürüməsi aiddir. Yaradan sarğını açan zaman qazın xaric olması müşahidə edilir. Dərində olan toxuma və əzələlərin rəngi dəyişir. Ödəm zamanı yarada qanın parçalanıb toxumalara hopmasından dəridə mərmərşəkilli bənövşəyi-göyümtül, göy-yaşıl, sarı rəngdə ləkələr və zolaqlar əmələ gəlir. Dəridə içərisi qanlı maye dolu suluqlar olur. Əmələ gəlmiş ödəmi yaxşı müşahidə etmək üçün A.V.Melnikovun diaqnostik üsulundan istifadə edilir: bunun üçün ipək sap ətrafa boş vəziyyətdə sarınır (düyünləyib sonra tez onu yoxlamaq lazımdır). Ödəm inkişaf etdikcə sap toxumalar içərisində itir. Buna "liqatura simptomu" deyilir. Əzələlərin parıltısı itərək boğulmuş tünd rəngdə olur, liflər asanlıqla ayrılır, "köhnə əskini" xatırladır və ya "pörtülmüş ətə" oxşayır.\nAnaerob infeksiyanın əlamətləri\nXəstələr ilk saatlar narahatlıq hiss edirlər, həyəcanlı olurlar. Lakin tez bir zaman depressiyaya düşürlər. Xəstə sarğının bərkliyindən, sıxlığından şikayətlənir, nəbzi tezləşir dəqiqədə 100–140–a çatır. Bədən hərarəti 37,5°–40° qədər yüksəlir. Susuzluq baş verir, dili, ağzı quruyur. Xəstənin üzü bir anda dəyişir, avazıyır, sonra torpaq rəngini xatırladır, gözləri çuxura düşür, dili quruyur və ərplə örtülür. Qanda leykositlərin sayı artır, hemoqlobin və eritrositlər azalmağa başlayır. Çox vaxt ağır bir vəziyyət alınır, hətta ölümlə nəticələnir.\nMüalicədə əsas yeri cərrahi üsul tutub kompleks şəkildə aparılmalıdır. Ən əvvəl əməliyyatdan qabaq xəstəyə qan və qanı əvəz edən maddələr vurulur. Vena daxilinə qlükoza, fizioloji məhlul, hemodez, plazma edilir. Əməliyyat ümumi narkoz altında aparılır. Anaerob qanqrena müşahidə edilən nahiyədə dərin kəsiklər aparılır, nekroza uğramış toxumalar kəsilib atılır. 3–-li hidrogen–peroksid, kalium-permanqanat, furasillin məhlulları ilə yara yuyulur, sonra yaraya 10% xörək duzu məhlulunda isladılmış tampon qoyulur. Əgər ehtiyac varsa açıq amputasiya olunur. Antibiotiklərdən qramisidin və tetrasiklin təyin edilir. Yaraya sulfanilamid preparatları, penisillin tozu səpilir və ya inyeksiya şəklində yaranın ətrafına vurulur. Xəstələr ayrıca palatalarda yerləşdirilməlidirlər, işlədilmiş sarğı materialları yandırılmalıdır. Çirklənmiş ağlar, xalatlar 2% soda məhlulunda isladılır, sonra həmin məhlulda 1 saat qaynadılır, alətlər 2 saat 2% soda məhlulunda qaynadılır.\nƏn yaxşı nəticə ilk yardımın vaxtında göstərilməsidir. Yaranın birincili cərrahi işlənməsi, yaraya sarğının qoyulması və xəstələrin təcili cərrahi müalicə müəssisəsinə çatdırılması anaerob infeksiya üçün əsas profilaktik üsullarından biri sayılır. Ətrafın immobilizasiyası profilaktika üçün əsas rol oynayır. Çirklənmiş yaralarda əzələdaxili qanqrena əleyhinə bakteriofaqların, zərdabların yeridilməsi müsbət əhəmiyyət kəsb edir. Anaerob bakteriofaq eyni həcmdə difaqla (strepto və staflilokokk faqların qatışığı) və 0,5%-li novokain məhlulu ilə qarışdırılır. Belə bir məhlulu həm yerli keyitmə, eləcə də yara ətrafında toxumalara çiləmək yaxşı effekt verir. Birincili cərrahi işlənməsi zamanı yaraya tikiş qoymaqdan imtina edilir, yara işlənib qurtardıqdan sonra açıq qalaraq yumşaq tamponada olunur ya da ona drenaj qoyulur. Qanaxma və şok əleyhinə ciddi mübarizə aparılmalıdır. Yaralıların şəxsi gigiyenasını xüsusi qeyd etmək lazımdır.\nanaerob infeksiyalar anaerob infeksiya nədir aerob va anaerob infeksiyalar anaerob infeksiyasi keskin anaerob infeksiyalar


107653 | 2020-07-28 12:11:36\nTəhsil naziri vəzifəsinə hörmətli Emin Əmrullayev təyin olunundu. Təbii ki, ölkə prezidentinin bu təyinatla öz mülahizələri, məqsədləri var və onlarla kadrın arasından Emin bəy üzərində dayanmışsa, bu o deməkdir ki, onun kimliyi, peşəkarlığı, siyasi yetkinliyi və bilgi tutumu üzərində ciddi araşdırma aparmış və bu nəticəyə gəlmişdir.\nBu təyinatdan sonra insanlar standart ifadələri bir-birinin ardınca həmişəki kimi işlədirlər, sevindiklərini büruzə verən statuslar yazırlar, cəmiyyətə ümidverici mesajlar verirlər ki, təhsilimizdə hər şey yaxşıya doğru dəyişəcək. Təbiidir ki, illərdir təhsil problemlərinin içində olan, yenilikçi baxışları ilə seçilən nisbətən gənc bir məmurun bu vəzifəyə təyinatı ümidverici aura yaratmalıdır. Ancaq mən istərdim ki, indi yox, məhz bir ildən sonra sevindiyimi yazım. Çünki mənim anlayışama görə Təhsil nazirliyi ölkənin Müdafiə nazirliyindən də önəmli bir dövlət qurumudur. Məhz təhsil siyasəti sağlam zəmində aparılmayan bir ölkənin müdafiə sistemi də arzulanan səviyyədə ola bilməz. Bunu mən özlüyümdən anlamamışam.\nAlman filosofu Fixtenin "Alman millətinə müraciət" adlı pamfletindən mənimsəmişəm. Mən Təhsil nazirliyinə ölkəni Qoruma nazirliyi kimi yanaşıram. Başqa sahələrdə ancaq islahatın tərəfdarıyam. Bu yeganə sahədir ki, inqilabi dəyişikliklərin olmasını arzulayıram və gözləyirəm. Toplumumuzun indiki təhsil anlayışını və sistemini söküb yenidən və həm də böyük sürətlə yenidən yığmaq lazım. Təhsilin mənası, hədəfi dəyişməlidir. Təcili elm sahələri ilə birləşdirilməiş təhsil infrastrukturu yaradılmalıdır. Əslində bizim günümüzün təhsili elmlə arasında uçurum yaradılmış təhsildir. Uşaq bağçasından, məktəbəqədər təhsildən tutmuş ali təhsilə qədər dəyərlər və hədəflər doğru müəyyən olunmalıdır. Xüsusilə də üç sahədə köklü dəyişikliklər vacibdir: Pedaqoji, Tibb və Hüquq. Tədqiqat universiteti modelini qurmaq zəruridir. Müharibə şəraitində yaşamağa məhkum olmuş dövlətin xarakterinə uyğun olaraq orta məktəblərdə bütün oğlanlar və qızlar üçün hərbi dərslər bərpa olunmalıdır. Obtektivliyi ilə tanınan mütəxəssilərdən ibarət xüsusi komissiya yaradılmalıdır və xaricdə ölkəmiz üçün vacib ixtisaslarda təhsil alan xüsusi istedadlı bakalavr, magistr və doktorantlar müəyyənləşdirilib dövlət dəstəyi ilə təmin olunmalıdırlar. Və onlarla bu kimi işlər görülməlidir. Təbii ki, pandemiya dövrünün çətinlikləri hamımıza aydındır. Ancaq ortaya ciddi iradə qoyularsa, problemləri addım-addım çözmək mümkündür.\nAzərbaycanda iki boşluq özünü hiss etdirir. Biz mental olaraq Ordu Millətinə çevrilə bilməmişik. Biz həm də Təhsil Millətinə çevrilə bilməmişik. Hər iksinin də əlacı sağlam, məqsədyönlü və hamının iştirakçılığının təmin olunduğu səfərbərlik modelinin tapılmasıdır. Unutmamalıyıq ki, təhsil sadəcə bir nazirin, bir nazirliyin işi deyil, şagirdin, tələbənin, valideynin, müəllimin, məktəbin, kollecin, universitetin, uşaq bağçasının Təhsil Millətinə çevrilmək iradəsi birbaşa əlaqəli məsələdir. Etiraf edək ki, bu iradə olmadıqca, kimisə günahkar axtarmaqla öz boynumuzdan məsuliyyəti atmağa davam edəcəyik.\nEmin Əmrullayevlə Təhsil nazirliyinin keçirdiyi müxtəlif tədbirlərdə ayaqüstü təmaslarım olub, dərindən tanımasam da problemlərə baxışının orijinallığı ilə, səviyyəli layihələrin təqdimatı ilə xoş təəsürat yaradıb. Ölkə prezedenti onun üzərinə böyük bir məsuliyyəti qoyub. Təhsilimizin taleyi üçün yanğısı olan, yaxşıya doğru bir şeylərin dəyişməsini arzulayan hər birimiz təhsilimizin inkişafı üçün faydalı olacaq hər bir təşəbbüsə öz dəstəyimizi əsirgəməməliyik.\nƏbədi kitab orucumuz... - Fazil Mustafa yazır 2020-05-16


Sumqayıtda ŞOK: körpələr 10 min manata satılır » Milletin-sesi.info Informasiya portali\nSumqayıtda ŞOK: körpələr 10 min manata satılır\nTibb bacısı Sumqayıtdakı 1 saylı Doğum Evində körpələrin hansı qaydada satıldığının sxemini açıqladı; işçilərin qul kimi işlədilməsinin təfərrüatlarını danışdı "Bunlar adam tapır və uşaqları 10 min manata satırlar. Mən şikayət edirəm, şikayətlərimə baxan yoxdur”. "Milletinsesi.info" xəbər verir ki, bu sözləri "Yeni Müsavat”a müraciət edən Sumqayıt şəhər 1 saylı Doğum Evində tibb bacısı işləyən Samirə Babayeva deyib. Onun sözlərinə görə, Doğum Evinin baş həkimi Sevda İsgəndərli şikayətlərə heç bir əhəmiyyət vermir: "1996-cı ildən orada uşaq şöbəsində tibb bacısı işləyirəm. Sevda İsgəndərli Doğum Evinə 1997-ci ildə baş həkim təyin olunub. Orada satılan uşaqların sayı-hesabı yoxdur”. "Satılan uşaqların əksəriyyətini də alan ləzgi ailələrdir”\nŞikayətçi körpələrin hansı sxem üzrə satıldığını belə təsvir edib: "Ana körpəsindən imtina edirsə, ona imtina ərizəsini kadrlar şöbəsinin müdirəsi Gülya xanım yazdırır. Bundan sonra da uşağı almaq istəyən ailə axtarırlar. Gülya özü ləzgidir. Satılan uşaqların əksəriyyətini də alan ləzgi ailələrdir. Körpələrin satılması baş həkimin razılığı ilə baş tutur. Mən orada 1996-cı ildən işləyirəm. Dəqiq yadımdadır ki, 98-ci ildən bu yana orada imtina olunan körpələrdən yalnız biri uşaq evinə köçürülüb. Həmin körpə qız uşağı idi. 4 ay doğum evində qaldı. Körpə az qala yeriyirdi. Ona görə də məcbur qalıb köçürdülər. Çünki heç kim 4 aylıq uşağı satın alıb evinə aparmaq istəmir. Yəni körpəni alan analar ətraflarına deyirlər ki, körpəni dünyaya özü gətirib”. "Mənim balam” deyirsə, körpə satlıqdır.... Tibb bacısı deyir ki, körpə alverində əsas söz sahiblərindən biri olan Gülya xanımla baş həkimin çox yaxşı münasibətləri var: "Ana körpəsindən imtina etdisə, Gülya xanım uşağa sahib çıxır. Doğum evində hamının bildiyi bir stabil qayda var. Deməli, Gülya xanım anadan imtina ərizəsi aldısa, gəlib körpəyə ”mənim balam" deyirsə, bilinir ki, bu körpə satlıqdır. Belə körpələrin butulkasını, süni südünü, oyuncağını baş həkim verir. Biz körpəyə baxırıq, çimizdirir, yedizdiririk. Bir də özləri gəlib körpəni götürüb aparırdılar".\n"Bilirdik ki, artıq körpəni satırlar...” Tibb bacısı deyir ki, körpəyə müştəri çox qısa bir vaxtda tapılır: "Anadan imtina ərizəsi alınandan sonra onu yola salırdılar. 2-3 gün, 1 həftə sonra körpəni gəlib alıb aparırdılar. Bilirdik ki, artıq körpəni satırlar. 10 min manatı kimdən necə alırdılar, bu hissəsini özləri bilirdilər. Gülya xanım dəfələrlə deyib ki, uşağın götürülməsi - yəni alınması 10 min manatdır. Mən onlardan şikayət edəcəkdim, əllərindən boğaza yığılmışdım, etdikləri qanunsuzluqları isə sübut etmək olmurdu. Ona görə də bir dəfə özlərinə dedim ki, bir qohumum var, körpə almaq istəyir. Məndən 10 min manat pul istədilər. Mənim şikayətlərimdən sonra körpəsindən imtina edən anaları 2 saylı Doğum Evinə köçürüb oradan satmağa başladılar. Ananı ora uşağı ilə birgə köçürüb oradan imtina ərizəsi yazdırırdılar. Oranın da baş həkim İmmi xanım idi". "Hətta körpənin adını da biz qoyduq - Mikayıl”\nTibb bacısı deyir ki, Doğum Evinin baş həkiminin qanunsuzluqları saysız-hesabsızdır: "Orada təkcə körpə alveri getmir. İşçiləri qul kimi istismar edirlər. Qanunda yazılıb ki, ana körpədən imtina edibsə, uşaq evinə verilməlidir. Körpənin doğum evində qalması qanunsuzdur. Sumqayıtın 1 saylı Doğum Evində qanunlar keçərli deyil. Elə olub ki, 2 ay, 3, hətta 4 ay ananın imtina etdiyi körpə orada qalıb. Uşağı götürən, yəni pul verib alan olmayıb. O uşaqlara məcbur olub biz baxmışıq. Bunlardan şikayət edəndə gətirib tibb işçilərinə 10-20 manat verirlər ki, 2 ay uşağa baxmısız. Axırıncı dəfə orada 2015-ci il yanvarın 14-də Fəridə Mirzəyeva körpə dünyaya gətirdi.\nLakin uşaqdan imtina etdi. Körpəyə 2 ay biz baxdıq. Hətta körpənin adını da biz qoyduq - Mikayıl. O körpə Bakıda yaşayan milliyyətcə ləzgi olan bir ailəyə verildi, yəni satıldı. Mən şikayət edirəm, şikayətlərim araşdırılmır. Əvvəllər bizə deyirdilər ki, siz hara şikayətə getsəz, Zaman İsgəndərov (1 saylı Doğum Evinin baş həkimi Sevda İsgəndərlinin atası-red.) sizi məhv edər. Onun elə gücü də vardı. İndinin özündə də bütün orqanlarda Zaman İsgəndərovun qohum-qardaşı var. Hədə-qorxu ilə, şantajla adamları qorxudurlar. 1 il 3 aydır ki, şikayət edirəm. Baxan yoxdur”.\n"Bunlar bizim əmək haqqımıza da göz dikirlər” Tibb bacısı deyir ki, əmək haqlarını onlara vermədən işlədiblər: "1998-ci ildən 2004-cü ilə qədər Sumqayıtdakı 1 saylı Doğum Evində çalışanların əmək haqqını özünə götürürdülər. 2004-cü ilə qədər bizim əmək haqqını bunlar alırdı. 2004-də kart sisteminə keçid oldu, əmək haqqını özümüz aldıq. Buna qədər Allahın ümidinə işləyirdik. Kimsə bizə ianə versəydi, onun hesabına yaşayırdıq. 1-2 manat ianə veriləndə sevinirdik ki, uşağımıza çörək ala biləcəyik.\nMənim əmək haqqı cədvəllərimdə imzam yoxdur. Mənə də başqaları kimi sadəcə əmək haqqı verməyiblər. Xəzinədar Solmaz İsmayılova idi. Baş həkimin sağ əli idi. Ştatda liftçi gedirdi. Doğum evini faktiki olaraq o idarə edirdi. Biz baş həkimin üzünü belə görmürdük. Hər ay kiçik tibb bacılarından 4, tibb bacılarından 7, həkimlərdən 10 manat fond pulu yığırdılar. Adını qoyurdular ki, sabun, dəsmal, lampa, kağız, yapışkan, qələm alırlar. Amma həmin əşyaları da biz alırdıq. Pullar hara gedirdi, bilmirdik. Yoldaşım gözdən əlildir, 2 övladımdan biri də xəstədir. Mən uşağın müalicəsini çatdırmıram. Bunlar bizim əmək haqqımıza da göz dikirlər". "...İşçilərə 1-2 manat, elə vaxt olur 20 qəpik pul verirlər”\nSamirə Babayeva rüşvət almağa təhrik edildiklərini deyir: "Mən baş həkimin özünə şikayət etmişəm. O da mənə konkret deyir ki, get, kimə istəyirsən şikayət elə. Mən belə işləyirəm. Deyirik ki, camaatdan pul almayın. Deyir ki, alıb sizə veririk. Bizə 20 qəpik pul verir. Həmin pul bizə lazım deyil. Şəffaf işləsinlər. Bizi rüşvətə təhrik edir. Səhiyyə şöbəsinin müdiri Ələkbər Tağıyevə şikayət etdim. O, sadəcə, İsgəndərovlarla bacara bilmir. Onlara heç kimin gücü çatmır. Paş Prokuror yanında Korrupsiyaya Qarşı Mübarizə Baş İdarəsinin rəisi Kamran Əliyevin qəbulunda olmuşam. Mənim kimi Sumqayıt 1 saylı Doğum Evində haqsızlıqla, istismarla üz-üzə qalan işçilər çoxdu. Amma danışmağa qorxurlar. Çünki İsgəndərovlar Sumqayıtda oturuşublar. Mənimlə bərabər 2 xanım da şikayət edirdi. Onların şantajla şikayətlərindən əl çəkmələrinə nail oldular. Hara gedirsən, bunların adamlarıdır. Baş həkim mənə heç bir əsas olmadan iki dəfə xəbərdarlıq elan edib. Bunu ona görə edir ki, işdən çıxarsın. Oradakı qanunsuzluqlar haqda kimsə danışmasın. Mənə açıq-aşkar deyirlər ki, 3-cü xəbərdarlıqdan sonra səni işdən qovacaqlar".\nXəbərin vaxtı: 13-01-2016 Oxunma sayı: 75\nOqtay Şirəliyev: “Bəzi hallarda hamilə qadınlar həkim savadsızlığı ilə üzləşirlər” 05-01-2016 \nZabratda yerləşən 21 saylı şəhər poliklinikasının baş həkimi rüşvəti dollarla tələb edir? 29-12-2015 \nZakir Fərəcov kadr dəyişikliyinə başlayıb 19-11-2015 \nKredit borcu insanları evini satmağa məcbur edir - “Ev bazarı”ndan 05-11-2015 \nTibb Universitetində tələbə yataqxanasının açılışı olub 14-09-2015 loading... XƏBƏR LENTİ 27-05-2017 - Ramil Usubov Bərdədə vətəndaşları qəbul edib 27-05-2017 - Əli Kərimlinin müavini Bakı İstintaq Təcridxanasına köçürülüb 27-05-2017 - “Neft Daşları”na gedən helikopter məcburi eniş etdi 27-05-2017 - DİM 29 şəhər və rayonda sınaq imtahanları keçirdi 27-05-2017 - Əli Məsimli Beynəlxalq Bankın əvvəlki mövqeyinə qayıtması üçün təklif verdi 27-05-2017 - Mayın 28-29-na olan hava PROQNOZU 27-05-2017 - Azərbaycan prezidenti Nepal liderini təbrik edib 27-05-2017 - “POLAT” şirkəti Beyləqanda təbii sərvətlərimizə milyon manatlarla ziyan vurur 27-05-2017 - Müasir göz xəstəliyi: Kompüter görmə sindromu nədir? 27-05-2017 - Baş prokuror Zakir Qaralov Göygöldə vətəndaşları qəbul edib 27-05-2017 - Müasir İnnovasiyalar Liseyinin Mərdəkan Tədris korpusunun açılış mərasimi olub 27-05-2017 - “Evracon”da 3 min işçi maaşsız qalıb: Abid Şərifovun şirkəti iflas edir 27-05-2017 - Möcüzəvi kəşf: bu xəstəlikdən əziyyət çəkənlərə ŞAD XƏBƏR 27-05-2017 - Rəfail Becanov:“Hər bir şəxs yazdıqlarının məsuliyyətini daşımalıdır və daşıyır” 27-05-2017 - Generallar Bulvarda yürüyüş etdilər 27-05-2017 - Mariya Zaxarova: "Mehriban Əliyevanın işləri hörmət və heyranlıq hissi doğurur" 27-05-2017 - Yuxu dərmanlarının tərkibində AĞIR MADDƏLƏR tapıldı 27-05-2017 - XDMX hakerlərin kompüterə müdaxilə edə biləcəyi ilə bağlı xəbərdarlıq etdi 27-05-2017 - Hərbi ekspert Üzeyir Cəfərov: "Özünə hörmət edən diplomat və ya ölkə çoxdan bu məsələni həll edərdi" 27-05-2017 - Qol güləşi üzrə XXVII Avropa çempionatında uğurlu qələbəmiz 27-05-2017 - Prezident İlham Əliyev: “Azğınlaşan terrora qarşı mübarizə aparılmalıdır” 27-05-2017 - Aygün Kazımovaya DTX-da iş verildi 27-05-2017 - Azərbaycanın beynəlxalq kredit reytinqi sabit saxlanıldı 27-05-2017 - Cinayət Məcəlləsinin 124 maddəsi dəyişdirilir – Cərimələr ARTIRILIR 27-05-2017 - Ermənistan cəbhəboyu təxribat törətdi 27-05-2017 - Mədət Quliyev: “Casuslarla bağlı əməliyyat prezidentin tapşırığı ilə həyata keçirildi” 27-05-2017 - Maşın qiymətinə semestr imtahanı - Səməd Seyidovun sələfi ADU-da “narıncı inqilab” edir? 27-05-2017 - Gürcüstanda yaşayan azərbaycanlıların problemləri diqqət mərkəzindədir 27-05-2017 - İşdən çıxarılan general Gürcüstana qaçıb 27-05-2017 - Ramil Usubovla görüşmək istəyən 60 yaşlı Bərdə sakini saxlanılıb... - SƏBƏB? + VİDEO 27-05-2017 - Ramazan ayının ilk gününün – DUASI VƏ TƏQVİMİ 26-05-2017 - Yaqub Mahmudov: “Azərbaycan Xalq Cümhuriyyəti tariximizin şərəf səhifəsidir” 26-05-2017 - “Bizdə heç it də yoxdur” - Araz Əlizadə 26-05-2017 - Prezident İlham Əliyev: "Dilənçi Ermənistandan fərqli olaraq, biz ordumuzu öz hesabımıza təmin edirik" 26-05-2017 - Məsələyə nazir müavini qarışdı - Müəllimlər ixtisar olunacaq? 26-05-2017 - İŞİD-in 3 rəhbər şəxsi öldürüldü 26-05-2017 - Azərbaycanda ailə həkimləri hazırlanır 26-05-2017 - OPEC-in razılaşması: Azərbaycan nə qazanacaq? 26-05-2017 - Tramp G7 zirvəsində: “Sammitin forması onun xoşuna gəlmir!” 26-05-2017 - Tramp Vatikanda Papanı qıdıqladı – Maraqlı VİDEO Xəbər lentinin ardı


Simpsons: Treehouse of Horror XXIX Afişası və Detalları Açıqlandı - Tv Xəbərləri - Noyabr 2021\nSimpsons: Treehouse of Horror XXIX Afişası və Detalları Açıqlandı\nTreehouse of Horror-un sonuncu hissəsi Simpsonsun əlamətdar 30-cu mövsümü zamanı efirə gedəcək.\nÜçün ilk afişa və detallar Simpsonlar Treehouse of Horror XXIX gəldi. Hələ yayın ortası ola bilər, amma Cadılar Bayramı üçün pompalanmağa başlamaq heç vaxt tez deyil. Fox vitrin olacaq Simpsonlar Həmişə olduğu kimi gələn həftə sonu San Diego Comic-Con əsnasında və gələcək fəsiləyə həsr olunmuş pərəstişkarlarına azarkeşlərə bir fikir vermək üçün fürsətdən istifadə etməyə qərar verdik.\nBu il Springfieldin ən sevdiyi ailəsi bir neçə elmi-fantastik və dəhşət klassiklərini aldatmaq niyyətindədir. Yura Parkı , Bədən Snatchers işğalı və 1950-ci illərin triller Həvvanın üç üzü . Üçün poster Qorxu Treehouse 29 bu göndərmələrin hər üçünü də qürurla nümayiş etdirir. Görünür daha müasir ilə getməyi seçirlər Yura Dünyası götürdüyümüz kimi Simpsonlar girosferada yuvarlanır. Bu, müxtəlif növ hekayələrin gözəl bir qarışığıdır və yaxşı bir əyləncə üçün etməlidir. Bölümün giriş xətti də açıqlandı və belə oxundu.\n'Homer, mifik Cthulhu'ya qarşı istiridyə yemə yarışmasında qalib gəldi. Springfield bitki cəsədi tutanlar tərəfindən basıldı, Lisa nəhayət qopdu və cənab Burns bəzi Jurassic yeniləmələri ilə bir qocalıq evi açdı. '\nHeç kimə sirr deyil Simpsonlar Şou düz bir şəkildə bağlanmasına baxmayaraq, illər ərzində hardcore fan bazasının çoxunu itirdi. Dedi ki Qorxu Treehouse epizodlar 90-cı illərin sonlarından bəri şou ilə ayaqlaşmayanların çoxu üçün də hər il gözləməyə ehtiyac duyur. İllik ənənə şounun ikinci mövsümü zamanı başladı və bu ilki bölüm yayımlanacaq Simpsonlar əlamətdar 30-cu mövsüm. Üç onillik davam etdiklərini söyləyən inanılmaz dərəcədə az sayda verilişdir və bu kiçik bir uğur deyil. Bu yaxınlarda Simpsonlar keçdi Silah tüstü indiyə kimi ən uzun sürən ssenari serialı olaraq.\nQorxu ağac evi XXIX ilə birlikdə olan Joel H. Cohen tərəfindən yazılmışdır Simpsonlar təqribən iyirmi ildir və keçmişdə Halloween temalı epizodların bir neçə hissəsini idarə edən Matthew Faughnan tərəfindən idarə olunur. Həm də ikinci bölmə direktoru vəzifəsini icra etdi Simpsons Filmi . Fox hələ epizod üçün bir premyerası tarixini açıqlamadı, ancaq bu, gələn həftə sonu San Diego Comic-Con-da elan edilə biləcək bir şeydir. Simpsonlar 30-cu mövsüm 30 sentyabr Bazar günü başlayacaq. Bu il Qorxu Treehouse taksit qısa müddətdən sonra yayımlanmalıdır.\nÜçün poster Qorxu ağac evi XXIX SDCC-də iştirak edən şanslı azarkeşlərə paylanacaq. Simpsonlar panel, 21 İyul Şənbə günü günorta saatlarında San Diego Konqres Mərkəzinin Balo salonunda 20 keçiriləcək. Serialın yaradıcısı Matt Groening, icraçı prodüser Al Jean, nəzarətçi rejissor Mike Anderson, rejissor David Silverman və aktrisa Tress MacNeille paneldə olacaqlar. Nəzakətlə afişaya baxdığınızdan əmin olun İndi tel , aşağıda özünüz üçün.\nMövsüm 30 Xəbərləri: 'Treehouse of Horror XXIX' üçün süjet çıxdı! - https://t.co/S6fdyIiqNU #TheSimpsons pic.twitter.com/IqDfUmjjLW\n- Wikisimpsons (@simpsonswiki) 11 iyul 2018


Bolt - Əlavə gəlir axtarırsınız? Bolt ilə işləməyin part time işdən yaxşı olduğunun 6 sübutu…\nÖlkəni seç AzərbaycanČeská republikaGlobalUKGhanaUgandaSouth AfricaNigeriaEestiSuomiFranceHrvatskaKenyaLietuvaLatvijaPolskaPortugalRomâniaSlovenskoSverigeУкраїна\t Ölkəni seç ∨\nTəsəvvür edin – ciddi rejimi olan part-time bir iş. Öz qərarlarınıza əsasən öz işinizin müdiri olmaq və əlavə gəlir əldə etmək. Xoş səslənir, deyilmi? Yaxşı, bəs onda nə üçün Bolt ilə sürmürsən?\nOla bilsin ki, indiyə qədər haqqımızda eşitdikləriniz sizin qərar verməyinizə maneə törətmişdir. Hansısa dostunuzun dostundan eşitdikləriniz? Və ya online gördükləriniz? Yaxşı, hamımız bilirik ki, eşitdiyiniz və ya oxuduqlarınızın hamısı real deyil – xüsusilə də son günlərdə.\nBu məqalə ətrafda Bolt haqqında gəzən söz-söhbətlərin, miflərin bəzilərinə açıqlıq gətirmək üçün tərtib edilmişdir. Beləliklə, məqaləni oxuduqdan sonra hər şeyi bir kənara atıb, sükana keçməyin vaxtıdır. Etiraf edək ki, Transporterdə qara BMW-ni idarə edən Jason Statham kimi havalı olmaq hər kəsin xəyalıdır, elə deyilmi?\nMif #1: sərnişin endirimlərinə görə sürücülər daha az qazanır\nFərz edək ki, sərnişində 5AZN dəyərində endirim kodu var və gedişin qiyməti 10AZN-dir. Bu siz işinizi 100% yerinə yetirirsiniz, ancaq sizə yarısı ödənilir mənasını verir?\nYox, yox, yox!\nSiz, tam gediş haqqını əldə edəcəksiniz – 5AZN sərnişinin cibindən və digər 5AZN (promo kodun dəyərindən asılı olaraq) Bolt tərəfindən ödəniləcək.\nBeləliklə, bu mifi birdəfəlik unutmağın vaxtı gəldi.\nMif #2: sürücü hesabları səbəbsiz bloklanır\nƏgər hesabınız bloklanmışdırsa, deməli arxasında səbəb var. Bolt “səbəbsiz yerə” hesaba məhdudiyyət qoymur.\nYüksək səviyyəli bir xidmət təmin etmək üçün sürücü hesabı aşağıdakılardan hər hansı birinə görə birbaşa və ya müvəqqəti olaraq bloklana bilər:\nAşağı aktivlik xalı;\nNağdsız ödənişlərdən yayınmaq;\nEtibarlılıq müddəti bitmiş sənədlər;\nLəğvlərin sayının çox olması\nSürücü bonuslarından sui-istifadə\nHər hansı kobudluq halları.\nReytinq aşağı olan zaman və ləğvetmələrin sayı çox olan zaman hesab avtomatik olaraq bloklanır. Hesabın aktivləşməsi üçün məhdudiyyətin bitmə müddətini gözlətə və ya Müştəri Xidmətləri Dəstək bölməsinə yaza bilərsiniz.\nÜmid edirik ki, bunların sürücü hesabını bloklamaq üçün ciddi səbəblər olduğunu qəbul edirsiniz.\nBaşqa bir səbəbdən müvəqqəti olaraq bloklanarsanız, müəyyən edilmiş tələblərə cavab verdikdən sonra hesabınız yenidən aktivləşdiriləcəkdir.\nMif #3: Bolt qərar verdikdə dinamik qiymətləndirmə (əmsal) yaranır\nTəchizat və tələbat. Bu, hər kəsin riyaziyyat və ya orta məktəbdən xatırladığı bir şeydir. Boltda da həmçinin belədir.\nƏgər bir ərazidə sifarişlərin sayı sürücülərin sayından çox olarsa, avtomatik olaraq həmin ərazidə əmsal aktivləşir.\nHava şəraitinin kəskin dəyişməsi, günün pik saatlarında və xüsusi günlərdə sifarişlərin sayını artır. Tələbat nə qədər çoxdursa və tədarük nə qədər aşağı olarsa, artım bir o qədər yüksək olar.\nDinamik qiymətlər hər zaman ərazidə sürücülərin tapılmasına şərait yaradır. Bu gündəlik sürücülük edənlərə əlavə qazanc əldə etmək imkanı yaradır və part-time iş kimi Boltdan istifadə edənlərə həmin ərazidən boş qayıtmamaq imkanı verir.\nMif #4: Bolt ilə heç cür əlaqə saxlamaq mümkün deyil\nDürüst olaq ki, Boltun dəstək bölməsinə yazmaq günümüzdə ən asan işlərdən biridir ! Tək ehtiyacınız olan tətbiqetməyə daxil olaraq bir neçə düyməyə klikləməkdir.\nBeləliklə, mövzu nə olursa olsun, yaza bilərsiniz:\nƏsas səhifədə Gedişlər bölməsinə keçin;\nMəlumat vermək istədiyiniz gedişi seçin;\n‘Kömək lazımdır?‘ Bölməsindən ən uyğun məqaləni seçin;\nAşağı hissədə mesaj yazmaq bölməsi açılacaqdır.\nƏsas səhifədə ‘Yeniliklər’ bölməsinə keçin;\nAşağı hissədə, Dəstək Məqalələrini görəcəksiniz;\nSizə lazım olan məqaləni seçin;\nVə bizə mesaj göndərin.\nHəmçinin siz istədiyiniz zaman Boltun ofisinə yaxınlaşa bilərsiniz. Həftə içi 10:00-18:00, şənbə günü 12:00-18:00-da yolunuzu gözləyirik.\nMif #5: Boltda Part-time işləyən sürücülərin qazancı çox azdır\nDaimi Bolt ilə işləyən sürücülərin orta hesabla həftəlik qazancı 400-500AZN arası dəyişir. Buradan Bolt 20% komissiya götürür. Beləliklə, müəyyən bir cədvəlin olmadığını və başqa heç kimə hesabat verməyəcəyiniz faktı var. Öz işinizin müdiri siz olursunuz. Tapdığınız digər part-time işlərdə vəziyyət belədirmi?\nYuxarıda göstərilənlərdən əlavə sürücü qazancını artıra biləcək kampaniyalar və bonuslar da var. Gözəl səslənir, elə deyilmi?\nBununla yanaşı, təcrübəli Bolt sürücüləri yeni insanlarla qısa dialoqların terapevtik ola bildiyini deyirlər. Yad biri ilə söhbət edirsən, fikir mübadiləsi aparırsan və niyə həyatda belə təsadüfi qarşılaşma ilə inanclarını bölüşdüyün birini tapmırsan deyə düşünürsən. Bu əgər üstünlük deyilsə, nə olduğuna siz qərar verin.\nMif #6: sərnişinlər istədiyini edə bilir və bloklanmırlar\nGedişin sonunda sərnişinləri qiymətləndirmək funksiyası təqdim edilir. Qiymətləndirmə etməyi unutmayın! Sərnişin reytinqləri də sürücü reytinqləri kimi vacibdir.\nReytinqdən əlavə Boltda sərnişinin bloklanması üçün digər səbəblər də mövcuddur. Məsələn, sistemdə uğursuz ödənişi olan zaman, saxta və ya oğurluq kartlar istifadə edən zaman, yalnış və ya başqasına aid məlumatlar ilə qeydiyyatdan keçən zaman.\nBeləliklə, sizinlə bölüşəcəklərimiz hələlik bu qədər. Ümid edirik ki, bu miflərin yalnış olduğu qənaətinə gələ bildiniz! Bəzən eşidib gördüklərimiz gerçəkdə tam fərqli olur.\nƏgər əlavə gəlir qazanmaq istəyirsinizsə, öz qrafikinizlə işinizi qurun. Bu formu dolduraraq elə buügn Boltda sürücü kimi qeydiyyatdan keçin.\nAvtomobil sürərək daha çox...\nBolt sürücüsü olaraq qazancınızı daha da artırmaq istəyirsiniz? Və ya əlavə gəlir qazanmağın yollarını axtarırsınız? Yaxşı, hələ də Bolt ilə avtomobil sürməyi düşünürsünüzsə və ya mütəmadi olaraq bunu edirsinizsə, düzgün […]\nSiz influensersiniz? Boltun Ambassador...\nSiz influensersiniz? Boltun Ambassador Proqramına qoşulmaq haqqında ətraflı məlumatı buradan əldə edin\nDaha əvvəl Bolt Ambassador Proqramı barəsində eşitmisinizmi? Yaxşı, əgər siz influensersinizsə, bu proqram əsl sizin üçündür. Bolt Ambassador Proqramı dünyanın hər yerindən 500-dən çox sosial media nümayəndələrini birləşdirərək, Boltun maraqlı […]\nGet və ya Sür


Kanada VTB, “Sberbank” və Alina Kabayevaya qarşı sanksiyalar tətbiq edib - Baku Time\nKanada Rusiyadan olan 22 fiziki və 4 hüquqi şəxsə qarşı sanksiya tətbiq edib.\nMilli Media Qrupunun direktorlar şurasının rəhbəri Alina Kabaeva, VTB və “Sberbank”ın idarə heyətinin keçmiş və indiki üzvləri məhdudiyyətlərə məruz qalıblar. Sanksiyalar “Rosselxozbank” və “İnvesttorqbank”a da şamil edilib.\nTövsiyə edilir: Polis polkovnik-leytenantı qəfildən vəfat etdi - FOTO\nXanım Kabayevadan başqa, “Alfa-Bank”ın təsisçisi Mixail Fridmanın qızları Larisa və Yekaterina da sanksiyalara məruz qalıb.\nKanada hökumətinin mətbuat xidmətinin məlumatına görə, yeni məhdudiyyətlər Moskvanı Ukraynada hərbi əməliyyatı dayandırmağa məcbur etmək üçün Rusiya rəhbərliyinə əlavə təzyiq göstərmək məqsədi daşıyır.\nTürkiyənin beynəlxalq adı dəyişdirilib – FOTO


Şüyüd çayı orqanizmə faydalıdır » wWw.Qadinlar.Biz ~ Qadınlar Bir Incidir! Populyar Qadın Saytı\nŞüyüd çayı orqanizmə faydalıdır\nTarix: 17-11-2016, 20:00\nSəs ver: Şüyüddən çox faydalı müalicəvi çay hazırlamaq olar.Şüyüd çayını hazırlamaq çox asandır. Bunun üçün 1 x.q. xırda doğranmış şüyüd 1 stəkan isti (qaynar yox!) suda 30 dəqiqə ərzində dəmlənilir, süzülür və gündə 3 dəfə stəkanın 1/3 hissəsi olmaqla içilir. Çaya bal və limon əlavə etmək olar. Bu çayın faydasını daha da artırır.Sizə şüyüd çayının 5 faydasını təqdim edirik:- həzmi yaxşılaşdırır, köpdən azad edir, qəbizlik zamanı kömək edir- orqanizmi ziyanlı maddələrdən təmizləyir- təzyqi aşağı salır- nəfəs yollarını mikroblardan və selikdən təmizləyir- sidikqovucu təsir edir, sidik yolları təmizləyir. loading... Pure Love\n18 noyabr 2016 18:33\natdim secilmiskere lazim olar.tesekkurler\n17 noyabr 2016 23:59\n# 8 Başa düşdüm ki,Həyatda Nəfəs almam üçün 5 səbəbim VarALLAHıma Şükür ki, onlar mənim Həyatımdadı. duymecik\nOglumcun istifade elemiwem,faydalidi\n17 noyabr 2016 22:40\n# 7 Bəzən mənə yalan danışana inanmış kimi davranıram, yazıqdı əməyi boşa getməsin arzum-aysum\nŞüyüd çayının faydasını bilirəm. Uşaqlar körpə olan vaxtı cox istifadə etmişəm\n17 noyabr 2016 22:21\n# 6 Qarşına ümüdlə bax, arxana şükürlə, yuxarıya imanla, ətrafına hörmətlə... Totu\nFaydalı olsada içmək çətin olar))\n17 noyabr 2016 21:30\n# 5 Dilaycan\nfaydasini bilirdim tsk..\n17 noyabr 2016 21:28\n# 4 Sənin səssizliyini anlamayan, yəqin ki sənin sözlərini də anlaya bilməyəcək... Demək istədiyim, yorma özünü.. Barbaris\nhemiwe istifade edirem wuyud\n17 noyabr 2016 20:48\nSuyud cox faydalidir.Istifade edecem\n17 noyabr 2016 20:33\nŞüyüd xeyirli olur bilirəm


Bəhruz Kərimov və Tahir Kərimli\n«Prezidentin məhkəmələrin müstəqilliyində təminatçı kimi çıxış etməsi hakimiyyət bölgüsünü pozur…»\nBu fikri «Panorama» verilişində hüquq elmləri namizədi Bəhruz Kərimov deyib. Onun fikrincə, konstitusiyanın həmin maddəsi məhkəmələri prezidentdən asılı vəziyyətə salır.\nBəhruz Kərimov düşünür ki, Ali Məhkəmənin təmtəraqlı və texniki baxımdan müasir tələblərə cavab verən yeni binasının açılışı hələ məhkəmə-hüquq sahəsində vəziyyətin dəyişdiyindən xəbər vermir. Onun fikrincə, forma məzmuna xidmət etməlidir:\n«Siz həmin binada texniki təchizat məsələlərini qaldırırsınız, bu əsas deyil. Ali Məhkəmənin binasında Heydər Əliyev Muzeyi açılıb, hakimlər kabinetlərinə həm onun, həm də indiki prezidentin şəkillərini vurub. Bu heç də məzmunun dəyişdiyinin göstəricisi deyil»…\n«Vəhdət» partiyasının sədri, Ali Məhkəmənin keçmiş sədri Tahir Kərimli isə deyir ki, Ali Məhkəmənin yeni, müasir binayla təmin edilməsi bu orqanın nüfuzunun artmasına xidmət edəcək. Ancaq o da etiraf edir ki, məhkəmələrin müstəqil olması, bu sahədə korrupsiya hallarının aradan qaldırılması üçün köklü islahatlara ehtiyac yar. Tahir Kərimli vəziyyətin dəyişməsi üçün bütünlükdə 12 təklif irəli sürür:\n«Birinci, təqsir məhkəmədə həll edilməlidir. İndi çox hallarda kimin günahkar olub-olmamasını sahə müvəkkilləri həll edir. İşin heç 1 faizi məhkəmələrə getmir. İkinci, ali şəxs nümunə olmalıdır. Üçüncüsü, məhkəmələrin mərkəzləşmiş müdafiə sistemi olmalıdır. Dördüncü, məhkəmələr ədliyyə sistemindən azad olmalıdır. Beşinci, prokurorların təzyiqi dayandırılmalıdır. Altıncı, konstitusiya dəyişiklikləri olmalıdır. Yeddinci, məhkəmələrin təşəbbüs göstərmək hüququ olmalıdır. Səkkizinci, onların maddi vəziyyətləri yaxşılaşdırılmalıdır. Doqquzuncu, cəzaların intervalı dəyişməlidir. İndi bu interval korrupsiyaya imkan yaradır. Onuncu, andlar məhkəməsi tətbiq edilməlidir. On birinci, ibtidai istintaq ləğv edilməlidir. Ən nəhayət isə, prezidentin yanında müvəkkil olmalıdır. O, qərarlara nəzarəti təmin etməlidir»…\nBəhruz Kərimov isə bu təkliflərin bir çoxuna müsbət yanaşsa da, onların bəzilərinin vəziyyətə təsir etməyəcəyi qənaətindədir:\n«Siz andlı iclasçılardan danışırsınız. Mən seçkilərdə 20 manata rəyini dəyişən komissiya üzvlərini görmüşəm. Bu iclasçılar nəyi dəyişəcək? Məhkəmələrə müstəqillik verilməlidir. Bir də onların seçilməsində tamamilə test üsuluna keçmək lazımdır»…


İstirahət mərkəzləri azdır\nAzərbaycanlılar xaricdə istirahətə üstünlük verirlər. Baxmayaraq ki ölkə ərazisində fəaliyyət göstərən 300-dən artıq istirahət mərkəzi artıq turistlərin ixtiyarındadır. Ancaq qonşu ölkələrdəki turistlərdən fərqli olaraq əhali nədənsə yerli istirahət mərkəzlərində deyil, xaricdə istirahətə daha çox üstünlük verir. Ötən il Azərbaycanda fəaliyyət göstərən istirahət mərkəzlərində 1 milyon 300 mindən artıq turist dincəlib. Turistlər arasında qonşu Rusiya, İran və Türkiyədən olanlar çoxluq təşkil edib.\nAraşdırmalar göstərir ki, əhalinin xaricdə istirahətə üstünlük verməsinin əsas səbəbi ölkə ərazisində birgünlük istirahətin qiyməti ilə xarici ölkələrdə bir həftə istirahət etməyin eyni qiymətdə olmasıdır. Azərbaycanda istirahətin həddindən artıq baha başa gəlməsini aidiyyəti qurumlar da təsdiq edir. Mədəniyyət və Turizm Nazirliyinin sektor müdiri Elçin Qafarov mətbuata bildirib ki, qiymətlərin bahalığının əsas səbəbi istirahət mərkəzlərinin say azlığı ilə əlaqədardır. O deyib ki, ölkə ərazisində 300-dən artıq istirahət mərkəzi fəaliyyət göstərsə də, tələbat çox olduğundan qiymətlər də çox bahadır.\nBu il istirahət mərkəzlərinin sayının artacağı ilə qiymətlərin düşəcəyi proqnozlaşdırılsa da, gözləntilər özünü doğrultmadı. Qlobal maliyyə böhranı turizm sektoruna da təsirsiz ötüşmədi. Odur ki, ekspertlərin proqnozları boşa çıxdı. Ona görə də, gözünü qlobal böhranın yeganə uğurlu nəticəsinə dikən insanların ümidləri puça çıxdı. Mədəniyyət və turizm naziri Əbülfəz Qarayev mətbuata bu reallığı təsdiq etdi. Nazir bildirdi ki, əgər bu sahəyə tələbat varsa, qiymətlərin düşməsi haqqında danışmağa dəyməz. Onun fikrincə, bu obyektlərdə qiymətləri dövlət deyil, bazarın qaydaları və tələbat müəyyənləşdirir.\nTəbii ki, qızmar yay günlərində bütün istirahət mərkəzlərinə olan tələbat ilin digər fəsilləri ilə müqayisədə daha yüksək olur. Amma qəribədir ki, Avropada, qonşu Türkiyədə, Gürcüstanda qiymətlər 15-20 ABŞ dolları bahalaşdığı halda, ölkəmizdə söhbət 40-50 faizdən gedir.\nMəsələn, Antalyada "Delfin", "Diva" adlı 5 ulduzlu oteldə bir günlük bir nəfərin istirahətinə 108 manat, "Titanic Beach and Resort" 5 ulduzlu oteldə 99 manat, "Torkari Palace" üçün 84 manat lazımdır. Qeyd edək ki, həmin məbləğə uçuş bileti, otelin bütün xidmətlərindən istifadə və gündəlik üç dəfə yemək də daxildir. Kəmərdə fəaliyyət göstərən 4 ulduzlu otellərdə isə günü 40-50, Bodrumda 60-80 manat arasındadır\nAncaq otel və istirahət mərkəzlərində iyunun əvvəllərində istirahət etməklə iyulun ikinci yarısı və avqust ayında dincəlməyin fərqi vardır. Amma bu məbləğ yenə də Azərbaycanın istirahət mərkəzləri ilə müqayisədə ucuzdur. İyulun sonu və avqust aylarında adıçəkilən otel və istirahət mərkəzlərində dincəlmək istəyən turistlər isə yalnız 30-50 manat çox ödəməli olacaqlar.\nÖlkəmizin otellərində isə qiymətlər nisbətən bahadır. Məsələn, dəniz kənarında yerləşən 3 ulduzlu oteldə birgünlük istirahət 70 manatdır. Bu qiymətə isə yalnız səhər yeməyi daxildir. Oteldəki lüks otağın bir sutkalıq qiymətinin isə 105 manat olmasını nəzərə aldıqda 2 nəfərlik istirahətə gedən turist bütün xidmətlərdən istifadə etməklə bir günə 200-210 manat, bir həftəyə isə 1500 manat xərcləməli olacaq. Nabranda yüksək səviyyədə olan otellərdə iki turist 600-800 manat, Masallıda 500-600 manat, Qəbələdə 400-600 manat xəcləməli olacaq. Ölkənin şimal rayonlarında yerləşən obyektlərdə isə istirahət bundan da bahadır. Türkiyədə isə müvafiq oteldə bir həftəlik istirahət 1200-1300 civarındadır. Bu xərclərə ölkəyə gediş-gəliş biletinin qiyməti də daxildir.\nArtıq turizm şirkətləri öz saytlarında ölkəmizdən Türkiyənin müxtəlif istirahət ocaqlara getmək istəyənlər üçün bir-birindən maraqlı vədlər verir. Bu vədlərlə tanış olduqda bəlli oldu ki, 1500 manat xərcləməklə dəniz kənarında yüksəksəviyyəli oteldə istirahət etmək mümkündür. Hətta elə şirkətlər var ki, turistlərin sayı artıq olduqca qiymətlərdə endirim etməyi də təklif edir. Azərbaycanda isə vəziyyət tamamilə fərqlidir.\nAraşdırmalar göstərir ki, qlobal maliyyə problemi dünyada işgüzar və turist səfərlərinin kəskin azalması, bəzi ölkələrdə mehmanxana biznesinin çökməsinə səbəb olub. Avropa mehmanxanalarının gəlirliliyi 2008-ci ildə 4,2 faizə düşüb. 2007-ci ildə bu sahədə 5,9 faiz artım qeydə alınmışdı. Təkcə bu ilin yanvarında ötən ilin müvafiq dövrü ilə müqayisədə tələbat 30 faiz azalıb. Konkret ölkələr üzrə - Dubayda mehmanxana xidmətlərinin 20-40 faiz, Moskvada 15-20 faiz, Londonda 27 faiz, Berlin və Parisdə 14 faiz, Romada 16 faiz, Madriddə isə 18 faiz ucuzlaşdığı qeyd edilir. Qiymət endirimləri ilə yanaşı, adları çəkilən ölkələrdə otel-mehmanxana biznesində çalışan sahibkarlar müştəriləri cəlb etmək üçün pulsuz yemək, avtomobil icarəsi və digər bonuslardan istifadəni artırıblar.\nAzərbaycan mehmanxanaları bu prosesdən kənarda qalmasa da, böhran onların işinə çox az təsir edib. Xüsusən paytaxtın aparıcı otellərində xidmət haqları, demək olar, əvvəlki səviyyədədir. İldə minlərcə qonaq qəbul edən 4 və 5 ulduzlu otellərin qonaq sayı nəzərəçarpacaq dərəcədə azalıb, lakin qiymətlər yenə də dəyişməyib. Amma ekspertlər vəziyyətin belə davam edəcəyi təqdirdə, Azərbaycanda da otel xidmət tariflərində müəyyən endirimlərin baş verməsini mümkün hesab edirlər. Çünki mehmanxana xidmətindən istifadə edənlərin sayının kəskin azalması qiymətlərə təsir göstərən əsas faktordur.\nAzərbaycan otellərinin böhranla əlaqədar qiymətlərdə endirim etməsinin zərurətdən irəli gəldiyini bildirən iqtisadçı ekspert Əli Əlirzayev bildirdi ki, bu onların fəaliyyətinin davam etməsi üçün olduqca müsbət hal ola bilər: "Bazar özü hər şeyi tənzimləyir. Otellər qiymətləri ucuzlaşdırsa, rəqabət artacaq və turistlərin cəlb edilməsi uğrunda mübarizə başlayacaq. Bu, otel-mehmanxana şəbəkəsi yüksək inkişaf edən ölkələrdə çox təqdirediləsi hal hesab olunur".\nİqtisadçılar böhranın təsir edəcəyi təqdirdə, turizm şirkətlərinin turist qıtlığı ilə üzləşməməsi üçün hökumətin onlara güzəştli kreditlər verməsini təklif edirlər. Həmin vəsaitlərin hansı məbləğdə və hansı şərtlərlə verilməsi konkret mexanizmə əsaslanmalıdır. Kreditlər bütün turizm şirkətlərinə verilməməlidir. Azərbaycanın qeyri-neft sektorunda əsas rol oynayan şirkətlər bu yardımlardan faydalanmalıdır.\nİqtisadçılar vəziyyətdən çıxış yolu üçün başqa üsulların da olduğunu qeyd edirlər. Hər bir otel və ya istirahət mərkəzi mövcud qiymətləri aşağı salmaqla da böhranın təsirindən xilas ola bilər. Ona görə də, otel və istirahət mərkəzlərinin rəhbərləri qiymətləri aşağı salmaqda maraqlı olmalıdırlar.


Azərbaycan nümayəndə heyəti Cənubi Koreyanın Pxençxan şəhərində keçiriləcək XXIII Qış Olimpiya Oyunlarına sabah yola düşəcək. Bu barədə apasport.az saytına məlumatı Milli Olimpiya Komitəsindən (MOK) veriblər.\nFevralın 9-25-də təşkil olunacaq “Ağ Olimpiada”ya yollanacaq nümayəndə heyətinə MOK-un vitse-prezidenti Çingiz Hüseynzadə rəhbərlik edəcək. Səfərə onunla birgə MOK-un baş katibinin müavini Azər Əliyev, gənclər və idman nazirinin müavini İsmayıl İsmayılov və digər şəxslər də yollanacaqlar.\nQeyd edək ki, Azərbaycan Qış Olimpiya Oyunlarına 1998-ci ildən qatılır. Bu dəfəki Olimpiadada ölkəmizi slalom və böyük slalom yarışlarında Patrik Braxner təmsil edəcək. Artıq idmançımız və bir sıra rəsmi şəxslər Pxençxandı. Onlar Olimpiya kəndində Azərbaycan bayrağının qaldırılması mərasimində də iştirak ediblər.


APA-nın Moskva müxbirinin xəbərinə görə, görüş əvvəlcə təkbətək, daha sonra geniş formatda baş tutub.\nSergey Şoyqu deyib ki, bu il Azərbaycan və Rusiya Müdafiə nazirlikləri arasında əlaqələr plan üzrə gedib: “Bu plana əlavə kimi bizim beynəlxalq terrorla mübarizəyə qarşı birgə işimizi göstərmək olar. Burada beynəlxalq terrorçuluğa qarşı mübarizə sahəsində vəziyyətin dəyişməsi xüsusi rol oynayır. Bizim hərbi əməkdaşlıq sahəsində planlarımız yerinə yetirilir”.\nRusiyanın müdafiə naziri onu da deyib ki, Azərbaycan bu gün Xəzər regionunda təhlükəsizlik forpostudur: “Ona görə də biz bu sahədə daha effektli əməkdaşlıq etməliyik. Ümid edirik ki, 2017-ci ildə iki ölkənin hərbi dəniz donanma komandanlığının Xəzərdə təhlükəsizlik məsələlərinin nizamlanması ilə bağlı strukturunun yaradılmasına nail olacağıq”.\nZakir Həsənov isə bildirib ki, iki ölkə arasında hərbi və hərbi-texnika sahədə əməkdaşlıq inkişaf edir. O, bugünkü görüşün hər iki ölkə üçün səmərəli olacağını deyib.\nZakir Həsənov onu da bildirib ki, hazırda Rusiya ali hərbi məktəblərində 80-dən çox azərbaycanlı kursant təhsil alır.\nGörüşün sonunda müdafiə nazirləri iki ölkənin Müdafiə nazirlikləri arasında 2017-ci il üçün əməkdaşlıq planını imzalayıblar.Daxili İşlər Nazirliyi (DİN) Azərbaycan-Rusiya sərhədində aparılan əməliyyatlarla bağlı məlumat yayıb.\nNazirliyin mətbuat xidmətindən APA-ya verilən məlumata görə, hər iki ölkənin daxili işlər nazirləri arasında əldə olunmuş qarşılıqlı razılaşmaya əsasən, cari il noyabrın 21-dən 27-dək hər iki ölkənin sərhədyanı rayonlarının ərazisində «Sərhəd-Sipər» şərti adı altında kompleks əməliyyat-axtarış və profilaktik tədbirlər keçirilib.


İşğaldan azad olunan Ağdamdan İLK VİDEOGÖRÜNTÜLƏR » Azerinfo.Az\n19-11-2020, 22:58 Oxunub: 141\nİşğaldan azad olunan Ağdamdan İLK VİDEOGÖRÜNTÜLƏR\n26 ildən sonra Ağdam rayonu təcavüzkar Ermənistanın işğalçılarından azad edilib.\nNoyabrın 10-da Azərbaycan, Rusiya prezidentlərinin və Ermənistan baş naziri arasında imzalanan sülh bəyanatına əsasən noybarın 20-dək erməni qoşunlaır Ağdam rayonun boşaldaraq Azərbaycan ordusuna təhvil verməlidir. Rayonu artıq erməni işğalçı qoşunları tərk edib və tərketmə prosesi hələ də davam edir.\nArtıq Azərbaycan ordusu Ağdam rayon mərkəzinə daxil olub. Rayona girən insanlar tərəfindən Ağdam şəhərinin viranəliyini əks etdirən videolar paylaşılıb. Videoda Ağdam məscidi görüntülənib. Videodan da görünür ki, erməni vandalları şəhəri tamamilə xarabalığa çeviriblər.\nİşğalda olan Ağdam: Rusiyalı jurnalist rayondakı məscidin son görüntülərini yaydı – FOTOLAR Medeniyyet Tərtərin 13 kəndi Ermənistanın işğalı altında-AMMA ICRA HAKİMİYYƏTİNİN BUNDAN XƏBƏRİ YOXDU Bolge Ağdam icra başçısı: "Ermənistan ordusu hər gün rayonun işğal altında olan ərazilərinə od vurur" Bolge Düşmənin Ağdam istiqamətində itkiləri məlum oldu - TƏCİLİ Hadise Prezidenti İlham Əliyev və xanımı Mehriban Əliyeva Tərtər, Bərdə və Ağdam rayonlarında olub Siyaset


Fərdin informasiya mədəniyyətinin zamandan asılı olaraq qiymətləndirilməsi üçün tədqiqatlar aparılacaq - Rasim Əliquliyev\nFərdin informasiya mədəniyyətinin zamandan asılı olaraq qiymətləndirilməsi üçün tədqiqatlar aparılacaq\n01 Fevral 2019, saat 12:45\nCari ildə institutun Tədris-İnnovasiya Mərkəzində (TİM) informasiya mədəniyyətinin formalaşması problemləri üzrə fərdin informasiya mədəniyyətinin zamandan asılı olaraq qiymətləndirilməsi və fərdin informasiya mədəniyyətinin inteqral göstəricilərinin hesablanması istiqamətləri üzrə tədqiqatların aparılması nəzərdə tutulur.\nBu barədə AMEA İnformasiya Texnologiyaları İnstitutunun TİM-in 2019-cu il üçün fəaliyyət planının müzakirəsində mərkəzin rəhbəri Rəsmiyyə Mahmudova məlumat verib. O, cari ildə yerinə yetiriləcək elmi-tədqiqat işlərindən danışaraq qeyd edib ki, bu il, həmçinin jest informatikasının istiqamətləri, hədəfləri və texnologiyaları, intellektual oyun texnologiyalarının İnformatika fənninin tədrisinə inteqrasiyasının analizi ilə bağlı tədqiqatlar aparılacaq.\nR.Mahmudova bildirib ki, 2019-cu ildə qeyd olunan istiqamətlər üzrə əlin xarici əlamətlərinin təhlili əsasında jestlərin tanınması metodlarının analizi, əlin üçölçülü modelinin təhlilinə əsasən jestlərin tanınması metodlarının analizi, insanın müxtəlif emosional vəziyyətlərində onun üzündəki mimikanın analizi və sintezi məsələlərinin araşdırılması, eləcə də İKT əsasında qeyri-verbal texnologiyalar və cəmiyyətin inklüziv inkişafı ilə bağlı araşdırmaların aparılması planlaşdırılır.\nMəruzəçinin sözlərinə görə, xarici ölkələrdə İnformatika fənninin tədrisi təcrübəsi, Azərbaycanda İnformatika fənni üzrə kurikulum və onun tətbiqi məsələləri araşdırılacaq, intellektual oyunların İnformatika fənninin tədrisinə inteqrasiyası üçün metodika və krossvordların İnformatika fənninin tədrisinə tətbiqi zamanı biliklərin mənimsənilməsinin qiymətləndirilməsi üçün kriteriyalar işləniləcək.\nTİM-in rəhbəri mərkəzdə elmi-innovasiya fəaliyyəti çərçivəsində görüləcək işləri də diqqətə çatdırıb. Doktorant və dissertantlara “İnformatika” fənninin tədrisi və imtahanların qəbulu, distant tədris və imtahanların keçirilməsi, AMEA-nın magistratura pilləsində təhsil alan magistrlər üçün dərs və imtahanların təşkili ilə bağlı görüləcək işlər haqqında məlumat verib.\nO, hər il olduğu kimi, 2019-cu ildə də ali məktəb tələbələri arasında İnformatika üzrə Ümumrespublika Olimpiadasının keçirilməsi ilə əlaqədar tədbirlərin görüləcəyini, müəssisə və təşkilatların əməkdaşları və sıravi vətəndaşlar üçün İT-kursların təşkili və sertifikatlaşdırma ilə bağlı işlərin davam etdiriləcəyini söyləyib.\nR.Mahmudova cari il ərzində “Azərbaycan Respublikasında informasiya cəmiyyətinin inkişafına dair Milli Strategiyanın həyata keçirilməsi üzrə 2016-2020-ci illər üçün Dövlət Proqramı” çərçivəsində bir sıra tədbirlərin həyata keçiriləcəyini qeyd edib. Elmin İnkişafı Fondunun “Vikipediya virtual ensiklopediyasının monitorinqi və analizi üçün metod və alqoritmlərin işlənilməsi” adlı qrant layihəsində iştirakın nəzərdə tutulduğunu diqqətə çatdırıb.\nHəmçinin mərkəzin elmi-pedaqoji və elmi-təşkilati fəaliyyəti, elmi-texniki konfranslarda iştirak, AR Prezidenti yanında Ali Attestasiya Komissiyası tərəfindən tövsiyə olunmuş beynəlxalq və respublika səviyyəli jurnallarda elmi məqalələrin nəşri, müxtəlif təyinatlı elektron nəşrlərin hazırlanması, əldə olunmuş nəticələrin KİV-də təbliği və s. ilə bağlı görüləcək işlər haqqında məlumat verib.\nSonda fəaliyyət planı ilə bağlı ətraflı fikir mübadiləsi aparılıb. AMEA-nın akademik-katibi, institutun direktoru, akademik Rasim Əliquliyev çıxış edərək şöbənin plan layihəsi ilə bağlı təklif və tövsiyələrini səsləndirib, mərkəzin elmi və elmi-innovasiya fəaliyyətinin daha da gücləndirilməsinə dair tapşırıqlar verib.